title: Nastopoli

text:
Nastopoli on toisen asteen koulutuskeskus, jossa toimii lukio sekä ammatillinen puoli. Nastopoli on osa Koulutuskeskus Salpausta. Nastopolin lukiopuolella voi erikoistua tekniikkapainotteiselle linjalle normaalilukion lisäksi. Ammatillisella puolella voi opiskella muovia tai elektroniikka- ja tietoliikenneasentajaksi.
Nastopoli sijaitsee Nastolan Rakokivessä. Nastopolin lukio on Lahden kaupungin lukio 1.8.2016 alkaen. Lahden lyseon lukion rehtori toimii myös Nastopolin lukion rehtorina. Ammatillinen opetus siirtyy asteittain Lahteen. Syksyllä 2016 Nastopolissa ei aloita ammatillisella puolella uusia opiskelijoita.


title: Oskari Ikonen

text: Oskar (Oskari) Ikonen (3. helmikuuta 1883 Ilomantsi – 21. huhtikuuta 1938 Petroskoi, Neuvostoliitto) oli sähköttäjä, SDP:n kansanedustaja ja myöhemmin 1920-luvulla SSTP:n luennoitsija.


title: Oskari Ikonen

text: Ikosen vanhemmat olivat talollinen Juho Ikonen ja Kaisa Airaksinen. Hän kävi oppikoulua 5 luokkaa ja työskenteli sitten valtionrautateiden sähköttäjänä Viipurissa 1906–1912. Vuosina 1912–1918 Ikonen oli rautatieläisten ammattiliiton sihteerinä ja oli myös SDP:n kansanedustajana 1914 edustaen Mikkelin läänin vaalipiiriä. Hän osallistui Suomen sisällissotaan punaisten riveissä, ja hänet tuomittiin sodan jälkeen elinkautiseen vankeusrangaistukseen valtiopetoksesta. Ikonen armahdettiin ja vapautettiin 1920. Hän liittyi SKP:hen samana vuonna, toimi SSTP:n kiertävänä puhujana ja luennoitsijana 1922–1924 ja tuomittiin vankilaan 1924 laittomaan SKP:hen kuulumisesta. Ikonen työskenteli 1920-luvulla myös metsurina Hiitolassa ja myöhemmin Timbergin sahalla Suojärvellä.


title: Oskari Ikonen

text: Tammikuussa 1927 Ikonen siirtyi salaa poikansa kanssa rajan yli Neuvostoliittoon. Hän sai asettua Petroskoihin ja hänelle myönnettiin Neuvostoliiton kansalaisuus huhtikuussa 1927. Ikonen oli Petroskoin postikonttorin palveluksessa 1927, toimi Kalevalan piirin tiedonvälitysyksikön johtajana ja joulukuusta 1927 lähtien opetti matematiikkaa ja suomen kieltä Kemin ja Karjalan eräissä muissa piireissä. Vuonna 1932 Ikonen oli Uhtuan piirin I asteen koulun opettajana mutta hänet erotettiin opettajan virasta 1937 kansalliskiihkoilun takia. Erottamisen jälkeen Ikonen oli sekatyöläisenä Onegan tehtaalla Petroskoissa.


title: Oskari Ikonen

text: Ikonen pidätettiin helmikuussa 1938 vastavallankumouksellisesta toiminnasta syytettynä. Hänet tuomittiin ammuttavaksi ja teloitettiin 21. huhtikuuta 1938 Petroskoin lähistöllä. Ikosen maine palautettiin 1958.


title: Oskari Ikonen

text: Ikonen oli naimisissa vuodesta 1906 Alina Malbergin kanssa. Heillä oli poika ja kaksi tytärtä. Oskari Ikosen poika Veikko Ikonen (1909–1938) vangittiin maaliskuussa 1938 Petroskoissa ja ammuttiin vakoilijana. Veikko Ikosen maine puhdistettiin kuoleman jälkeen 1958.


title: Hanna Karhinen

text: Johanna (Hanna) Sofia Karhinen (o.s. "Andelin", 16. kesäkuuta 1878 Viipuri – 27. syyskuuta 1938 Aunus, Neuvostoliitto) oli sosialidemokraattien kansanedustaja ja toimittaja.


title: Hanna Karhinen

text: Karhisen vanhemmat olivat suutari Johan Andelin ja Natalia Andelin. Hän kävi alkeis- ja kirkkokoulun Pietarissa ja meni 1899 naimisiin rautatiepoliisi Tuomas Karhisen kanssa ja muutti sen jälkeen Terijoelle. Avioliitto päättyi eroon 1913. Karhinen oli SDP:n jäsen vuodesta 1902 ja hän oli puolueen kansanedustajana 1914 ja 1917 edustaen Viipurin läänin itäistä vaalipiiriä.


title: Hanna Karhinen

text: Suomen sisällissodan aikana Karhinen toimi Suomen kansanvaltuuskunnan sisäasiainosaston tulkkina ja sihteerinä sekä majoitusjaoston valvojana ja huoltoasiainosaston valtuutettuna. Sodan jälkeen Karhinen pakeni Venäjälle ja siirtyi sieltä Ruotsiin jossa hän asui poliittisena pakolaisena vuosina 1918–1920. SKP:n keskuskomitean edustajana toimineen Yrjö Sirolan ehdotuksesta Karhinen lähetettiin Kominternin kautta Yhdysvaltoihin jossa hän työskenteli vuosina 1920–1926 "Eteenpäin"-lehden toimituksessa ja länsirannikolla Oregonissa Astorian kaupungissa ilmestyneen "Toveritar"-aikakausjulkaisun sihteerinä. Yhdysvalloissa Karhinen käytti nimeä "Anna Leppänen".


title: Hanna Karhinen

text: Karhinen palasi Neuvostoliittoon 1926 ja työskenteli Petroskoissa puoluekomitean naisasiainosaston johtajana ja vuodesta 1927 kielenkääntäjänä valistusministeriössä. Hänet erotettiin NKP:stä 1936 syytettynä kontakteista kansanvihollisiin. Karhinen vangittiin vakoilijana ja hänet teloitettiin 27. syyskuuta 1938 Aunuksen seudulla. Karhisen maine palautettiin vuonna 1989.


title: Rafael Sabatini

text: Rafael Sabatini (29. huhtikuuta 1875 – 13. helmikuuta 1950) oli italialais-englantilainen kirjailija, joka kirjoitti useita romanttisia seikkailuromaaneja.


title: Rafael Sabatini

text: Nuorena Rafael oppi useita kieliä äidinkielensä, italian lisäksi. Asettuessaan seitsemäntoistavuotiaana vakituisesti Englantiin hän hallitsi jo viisi kieltä, joihin pian lisäsi kuudennen, englannin. Ryhtyessään kirjoittamaan hän valitsi kielekseen englannin sillä hänen sanojensa mukaan: ”Parhaat tarinat kirjoitetaan englanniksi.”


title: Rafael Sabatini

text: Hänen ensimmäinen romaaninsa julkaistiin jo vuonna 1902, mutta vasta lähes kaksikymmentä vuotta kestäneen työskentelyn jälkeen hän kirjoitti menestysromaaninsa "Scaramouche" vuonna 1921. Pian sitä seurasi lähes yhtä suosittu "Kapteeni Blood" ("Captain Blood"), jonka jälkeen hänen aiemmin julkaistuja teoksiaan ryhdyttiin julkaisemaan uudelleen nopeassa tahdissa. Uudelleen julkaistuista teoksista ehkä suosituin oli "Merihaukka" ("The Sea-Hawk"), joka ilmestyi 1915.


title: Rafael Sabatini

text: Sabatini oli tuottelias kirjailija, jolta julkaistiin romaaneja melkein vuoden välein. Vaikka myöhemmät kirjat eivät saavuttaneetkaan "Scaramouchen" tai "Kapteeni Bloodin" veroista jättisuosiota, niillä silti oli vakiintunut lukijakunta, joka tiesi voivansa luottaa tarinoiden laatuun.


title: Rafael Sabatini

text: 1940-luvulla vakava sairaus pakotti hänet hidastamaan kirjoittamista, mutta hän ei lopettanut kokonaan. Hän kuoli Sveitsissä helmikuussa 1950. Hänen hautakiveensä on kaiverrettu teksti: "He was born with a gift of laughter and a sense that the world was mad" (Hänellä oli syntyessään naurun lahja ja tieto siitä, että maailma oli hullu), joka on hänen kuuluisimman teoksensa "Scaramouchen" ensimmäinen lause.


title: Helka Hynninen

text: Helka Hynninen (o.s. Kolari, 21. toukokuuta 1930 Vesanto – 29. toukokuuta 2017 Mikkeli) oli suomalainen laulaja ja sanoittaja. Hän oli maatilan emäntä kunnes vuonna 1976 teki musiikillisen läpimurtonsa. Hynninen teki useita kymmeniä esiintymismatkoja Yhdysvaltoihin muun muassa New Yorkiin ja Floridan Lake Worthiin. Hänen tunnetuimpia kappaleitaan ovat ”Lapsuusajan maisemissa”, ”Tyttären valssi” ja ”Hirvimiesten humppa”.


title: Helka Hynninen

text: Helka Hynninen syntyi Vesannolla, Pohjois-Savossa vuonna 1930. Hän esiintyi ensimmäisen kerran jo kolmevuotiaana sukulaisilleen ja myöhemmin myös monissa koulun juhlissa. Sotien aikaan Hynninen sairasti vaikean tuberkuloosin mutta toipui siitä, joskin sairauden takia hän joutui jättämään kansakoulunopettajan opinnot. Hän oli emäntä Matiskalan tilalla Mikkelin maalaiskunnassa, Hiirolan kylässä. Hän toimi myös Mikkelin maalaiskunnan kunnanvaltuustossa, jossa hänen ajamiaan uudistuksia olivat esimerkiksi välipalat kunnan koulujen oppilaille, kunnan urheilukentän uudelleenrakennus ja valaistun pururadan tekeminen.


title: Helka Hynninen

text:
Helka Hynninen ei ollut valtakunnallisesti tunnettu ennen vuotta 1976, mutta kotiseudullaan Vesannon ympäristössä hänet oli kuitenkin tunnettu vuosikymmenien ajan hyvänä laulajana.
Hynnisen läpimurto tapahtui 12. syyskuuta 1976, Yleisradion 50-vuotisjuhlakonserttissa, jossa hän esitti laulun ”Lapsuusajan maisemissa”. Heti konsertin jälkeen tuottaja Rauno Lehtinen ehdotti Hynniselle levytyssopimusta. Pian ilmestyi hänen ensimmäinen albuminsa "Helka Hynninen Hiirolasta". Konserttiin hän pääsi mukaan tutustuttuaan Niilo Tarvajärveen. Hynninen oli mukana Tarvajärven Laatikkoleikeissä esiintymässä ja laulamassa.
Hynninen ja Tarvajärvi olivat ystäviä aina Tarvajärven kuolemaan, vuoteen 2002 saakka. Hynnisen muita hyviä ystäviä olivat Erik Lindström ja Pentti Lasanen, jotka toimivat useiden Hynnisen kappaleiden säveltäjinä ja sovittajina.


title: Helka Hynninen

text: Hynninen oli myös tuottelias sanoittaja, joka ammensi laulujensa aiheet elämänpiiristään. Kesällä 1980 Hynnisen ura sai uuden käänteen, kun hän pääsi esiintymään amerikansuomalaisille Lake Worthiin, Floridaan ja New Yorkin Imatra Halliin. Hän onkin käynyt Yhdysvalloissa esiintymässä kymmeniä kertoja – vuoteen 2004 mennessä jo 57 kertaa – ja esiintyi Suomi-Seuran kutsumana mm. Atlantan kesäolympialaisissa vuonna 1996. Erityisenä suosikkina Hynnisen ohjelmistosta amerikansuomalaiset ovat pitäneet kaihoista kappaletta "Lapsuusajan maisemissa", koska laulussa kerrotaan kaipauksesta lapsuuden ympäristöihin. Toinen suosikeista on "Florida's tango", jota on Hynniseltä useita kertoja Floridassa käydessään pyydetty esittämään uudestaan. Floridan Lantanassa hänen kantakonserttipaikka oli Suomi Talo. Hynninen esitti hengellistä musiikkia myös Lake Worthin Pyhän Andreaan luterilaisessa kirkossa. Viimeisinä vuosinaan hän esiintyi pääasiassa eläkeläisten ja sotaveteraanien tilaisuuksissa sekä sairaaloissa ja kirkoissa.


title: Helka Hynninen

text: Hynnisen musiikkitilaisuuksissa hengellisellä musiikilla oli hyvin tärkeä osa. Hynnisen hengellinen levy "Hiljaisin hetkin" koostuu kirkkovuoden merkkipäiviin liittyvistä hengellisistä lauluista. Hynnisen aviomies Lassi Hynninen säesti esityksissä vaimoaan harmonikalla.


title: Helka Hynninen

text: Helka Hynninen menehtyi lyhyen sairauden murtamana keväällä 2017 Mikkelissä.


title: Naiivi realismi

text: Naiivi realismi eli suora realismi on arkijärjen mukainen havaitsemisen teoria. Naiivin realismin mukaan havaitsemme asiat sellaisina kuin ne todellisuudessa ovat. Esimerkiksi elektronit ovat oikeasti olemassa, eivätkä ne ole vain teoreettinen käsite, jolla selitetään havaintoja.


title: Naiivi realismi

text: Naiivin realismin mukaan maailma on sellainen kuin miltä se näyttää arkijärjen valossa. Kaikki havaitut oliot koostuvat aineesta, niillä on avaruudellinen ulottuvuus, ja niillä on ominaisuuksia kuten koko, muoto, koostumus, väri, tuoksu, maku jne. Nämä ominaisuudet havaitaan yleensä oikein. Asioita katsoessamme ja koskiessamme näemme ja tunnemme ne oikein, ja siksi havaitsemme ne sellaisina kuin ne "todellisuudessa" ovat. Oliot noudattavat fysiikan lakeja ja säilyttävät kaikki ominaisuutensa riippumatta siitä, onko joku havaitsemassa ne vai ei.


title: Naiivi realismi

text: Naiivi realismi eroaa tieteellisestä realismista, joka katsoo, että todellisuus sisältää vain ne ominaisuudet jotka esiintyvät sen tieteellisessä kuvauksessa. Näin todellisuus ei sisällä sellaisia ominaisuuksia kuin värejä itsessään, vaan sen sijaan olioita, jotka heijastavat pintarakenteensa ominaisuuksien ansiosta valon tiettyjä aallonpituuksia. Naiivi realisti sen sijaan sanoisi, että olioilla todellakin on sellainen ominaisuus kuin väri, jonka niillä havaitsemme. Esimerkiksi John Locke oli tieteellinen realisti, kun hän katsoi, että todellisuus käsittää vain ne primaariset ominaisuudet, jotka esiintyvät korpuskulaariteorian mukaisessa maailmankuvassa, ja että muut ominaisuudet ovat vain subjektiivisia, koska ne riippuvat ne havaitsevasta havaitsijasta.


title: Naiivi realismi

text: Naiivia realismia on usein vastustettu erityisesti perustuen samasta asiasta saataviin ristiriitaisiin havaintoihin (esimerkiksi Bertrand Russellin "Filosofian ongelmat"). Sama olio voi vaikuttaa eri henkilöille erilaiselta, tai jopa samalle henkilölle eri aikoina. Omenat voivat vaikuttaa punaisilta päivällä, mutta harmailta hämärässä. Siksi omena ei voi "todellisuudessa" (tai sisimmältään, tai objektiivisesti) olla punainen, se vain vaikuttaa punaiselta tietyissä havainto-olosuhteissa.


title: Naiivi realismi

text: Jotkut kriitikot, kuten Myles Burnyeat (”Conflicting Appearances”, 1979), ovat kuitenkin hylänneet tällaisen kritiikin epäoleellisena. Jos väittäisi, ettei jollakin voi todellisuudessa olla jotain ominaisuutta jos se vaikuttaa erilaiselta eri aikoina, eri näkökulmista tai eri olosuhteissa, se olisi loogisesti sama kuin jos väittäisi, ettei jollakin voi todellisuudessa olla jotain ominaisuutta ellei sillä vaikuta olevan tuo ominaisuus "aina". Tästä seuraisi, että meidän olisi tehtävä johtopäätös, jonka mukaan kepin joka on todella suora tulisi kaikissa olosuhteissa näyttää suoralta. Tämä on kuitenkin selvästi epätotta: jokainen hyväksyisi, että suora keppi voi näyttää taitetulta vedessä, mutta kukaan ei ajattele, että se johtuisi siitä, ettei keppi ole todellisuudessa suora. Siksi havainnon ristiriitaisuuteen perustuva argumentti on pätemätön.


title: Kalle Korhonen (kansanedustaja)

text: Karl (Kaarlo, Kalle) Korhonen (27. joulukuuta 1878 Säräisniemi – 11. helmikuuta 1938 Karhumäki, Neuvostoliitto) oli kainuulainen maanviljelijä ja sosialidemokraattien kansanedustaja.


title: Kalle Korhonen (kansanedustaja)

text:
Venetheiton kylässä syntyneen Korhosen vanhemmat olivat puuseppä Eero Korhonen ja Eeva Kustaava Leinonen. Kansakoulun käytyään Korhonen toimi renkinä ja maanviljelijänä Säräisniemellä. Hän liittyi SDP:hen 1902 ja toimi puolueessa agitaattorina, kassanhoitajana, sihteerinä ja paikallisen puoluejärjestön puheenjohtajana. Hän oli SDP:n kansanedustajana 1917 edustaen Oulun läänin eteläistä vaalipiiriä.
Suomen sisällissodan aikana 1918 Korhonen siirtyi Venäjälle, jossa hän oli vuonna 1920 Aro-nimisen kommuunin puheenjohtajana Kostromassa Volgan varreella. Kesäkuussa 1920 hänet lähetettiin Neuvosto-Karjalaan, jossa hän työskenteli uittomiehenä Sunu-joella, radanvartijana Kemissä ja virkailijana Uhtuan hallintopiirin maa-asiain osastossa. Korhonen oli nuorisokoulun talousasiain hoitajana 1923–1930, Uhtuan valtiontilan talousosaston johtajana 1930–1933 ja koulun johtajana 1932–1936.


title: Kalle Korhonen (kansanedustaja)

text: Korhonen erotettiin NKP:stä 26. marraskuuta 1935 ja hänet vangittiin 30. marraskuuta 1937 vastavallankumouksellisesta kansalliskiihkoisesta toiminnasta syytettynä. Korhonen tuomittiin ammuttavaksi ja hänet teloitettiin 11. helmikuuta 1938 Karhumäen lähellä. Korhosen maine palautettiin 1988.


title: Kalle Korhonen (kansanedustaja)

text: Korhonen oli naimisissa Hilma Vilhelmiina Nissinahon kanssa vuosina 1902–1937; liitto päättyi avioeroon.


title: Christian Danner

text: Christian Danner (s. 4. huhtikuuta 1958 München, Länsi-Saksa) on saksalainen autourheilija. Hän osallistui urallaan yhteensä 47 Formula 1 -osakilpailuun, joissa hän saavutti neljä MM-pistettä.


title: Christian Danner

text: Danner voitti kaudella 1985 ensimmäistä kertaa järjestetyn Formula 3000 -sarjan mestaruuden ja sai samana vuonna mahdollisuuden osallistua kahteen Formula 1 -kilpailuun Zakspeedin autolla. Dannerin F1-uran parhaaksi saavutukseksi jäi hänen viimeisellä kaudellaan ajama neljäs sija Yhdysvaltain GP:sta.


title: Christian Danner

text: F1-uran jälkeen Danner on osallistunut muun muassa Champ Car -sarjaan, DTM:ään ja Grand Prix Mastersiin. Hän toimii myös saksalaisen RTL-kanavan F1-lähetysten kommentaattorina. Nykyään hän ajaa Speedcar-sarjassa.


title: Emil Tabell

text: Emil Johannes Tabell eli Eemeli Lehtokivi (; 17. huhtikuuta 1899 Kiuruvesi – 7. joulukuuta 1937 Leningrad) oli sosialistisen työväen ja pienviljelijöiden eduskuntaryhmän kansanedustaja ja Neuvostoliiton suomenkielisten lehtien toimittaja.


title: Emil Tabell

text: Tabellin vanhemmat olivat suutari Jaakko Heikki Tabell ja Anna Augusta Glad. Hän kävi kansakoulun ja työskenteli sitten jalkinetyöntekijänä ja sahatyömiehenä Kemin maalaiskunnassa. Suomen sisällissodan jälkeen 1918 Tabell tuomittiin vankeuteen poliittisista syistä. Vapauduttuaan vankilasta Tabell toimi Karihaaran työväentalon vahtimestarina ja oli sosialistisen työväen ja pienviljelijöiden eduskuntaryhmän kansanedustaja vuosina 1924–1926 ja 1927–1930 edustaen Oulun läänin pohjoista vaalipiiriä. Hän oli myös Kemin maalaiskunnan kunnanvaltuuston jäsenenä.


title: Emil Tabell

text: Lapuan liikkeen edustajat kyyditsivät 25. kesäkuuta 1930 Ouluun matkalla olleen Tabellin Kuusamon kautta Neuvostoliittoon. Siellä Tabell otti nimekseen Lehtokivi. Hän opiskeli Leningradissa Lännen vähemmistökansallisuuksien yliopistossa vuosina 1931–1934 ja suoritti Petroskoin jääkäripataljoonan reservikomentajakurssin vuonna 1933. Vuodesta 1934 lähtien hän toimi Vapaus, Rintama ja Punainen Karjala -lehtien toimittajana Leningradissa sekä Lännen vähemmistökansallisuuksien yliopiston kirjallisuuden ja sanomalehtityön opettajana. Lehtokivi vangittiin Stalinin puhdistusten yhteydessä 30. lokakuuta 1937, tuomittiin kuolemaan syytettynä vastavallankumouksellisesta toiminnasta ja ammuttiin. Hänen maineensa palautettiin vuonna 1957. Hänet on luultavasti haudattu Levassovan hautausmaalle Pietariin.


title: Emil Tabell

text: Tabell-Lehtokivi oli naimisissa vuodesta 1922 Eeva Johanna Hartikaisen kanssa. Hänen perheensä, vaimo ja kaksi pientä tytärtä jäivät Suomeen muilutuksen yhteydessä, mutta hekin muuttivat pian Neuvosto-Karjalaan.


title: Yhdystie 1543

text: Yhdystie 1543 on Porvoossa sijaitseva maantie, joka vie Näsistä Tolkkisiin ja Emäsaloon. Tie kulkee Porvoon suurimman lähiön Gammelbackan kautta, ja tieosuudella on yksi Suomen suurimmista silloista, Emäsalon silta.


title: Somalit

text: Somalit (, ) ovat pääosin Afrikan sarvessa asuva kuušilainen kansa, joka muodostaa Somalian pääväestön. Lisäksi heitä asuu vanhastaan Djiboutissa, Ogadenin alueella Etiopiassa ja osassa Keniaa sekä nykyisin myös monissa Euroopan maissa. Useimmat somalit puhuvat somalin kieltä tai sen murretta. Suurin murre on maymay, jota puhutaan Jubba- ja Shebelejokien välisellä alueella. Suurin osa somaleista on sunnimuslimeja vaikka shialaisuutta ja luonnonuskontojen vaikutteita kulttuurissa esiintyy kuten xeer, Waaqa ja Saar-riitti. Somalien perinteisiä elinkeinoja ovat olleet paimentolaisuus ja maanviljely, kaupungeissa kauppa ja käsityöläisyys sekä rannikoilla kalastus.


title: Somalit

text: Klaanit ovat somalien perinteinen ja tärkein sosiaalinen ryhmä, jolla on myös kulttuurista ja poliittista merkitystä. Klaanius periytyy isän mukaan; lapsi kuuluu samaan klaaniin kuin isänsä. Lapset saavat oman nimensä lisäksi isänsä ja isoisänsä nimen. Tapana on ollut opetella kaikkien esivanhempien nimet jopa 30 sukupolvea taaksepäin. Tästä lapset ovat samalla oppineet klaanin, johon kuuluvat. Avioliitto ei vaikuta nimeen eikä siihen, mihin klaaniin ihminen kuuluu. Vainajaa kutsutaan kuitenkin hautajaisissaan äitinsä nimen mukaan, ettei tulisi erehdystä, sillä perinteisesti uskotaan, että vain äidistä voidaan olla varmoja. Klaanit jakautuvat usein alaklaaneihin, jotka voivat jakautua vielä moniin alaklaaneihin. Perinteisesti avioliitot on yhdistäneet klaaneja, sillä ne on solmittu eri klaanien välillä. Käytäntö on kuitenkin muuttunut 1990-luvun sisällissodan myötä, ja nykyään on yleisempää mennä naimisiin saman klaanin jäsenen kanssa.


title: Somalit

text: Klaanit on somalipaimentolaisten perinteinen poliittinen järjestelmä. Sen pohjalta on sodittu, sovittu ja soviteltu taloudellisista eturistiriidoista. Klaanijärjestelmän pohjalta eri intressiryhmät ovat liittyneet yhteen tai eronneet. Klaanit eivät ole puhtaasti sukujärjestelmä, vaan pienemmät klaanit ovat voineet liittyä suurempiin ilman sukulaisuutta. Klaanien sukupuu ei siten välttämättä kerro geneettisestä sukulaisuudesta.


title: Somalit

text: Somalian itsenäistyessä 1960-luvulla Somalian nuorisoliitto päätti luopua klaanijärjestelmästä ja siirtyä puoluejärjestelmään, sillä klaanijärjestelmää pidettiin syynä Somalian hajanaisuuteen. Siad Barren aikana klaanit kiellettiin, mutta Barre itse hyväksikäytti klaanien välisiä ristiriitoja hallitessaan maata. Barren kukistuttua klaanijärjestemästä on jälleen tullut avoin poliittisen vallankäytön väline.


title: Somalit

text: Suurimmat somalialaiset klaanit ovat: Darod, Hawiye ja Isaaq. Darodit pääosin asuvat ja oleskelevat Puntmaan alueilla, Hawiyet taas Etelä-Somaliassa ja Isaaqit pohjoisemmalla Somalimaassa.


title: Somalit

text: Yleensä somalit uskovat, että jotkut klaanit ovat Jemenista tai Syyriasta peräisin kuten Darod ja Isaaq. Heidän yleisimmät argumenttinsa ovat, että nimet Darod ja Isaaq eivät voi olla todellisia nimiä, vaan pikemminkin somalialaisia lempinimiä (naneis) joita somalit antavat toisilleen ulkonäön, persoonaallisuuden, tiettyjen saavutusten tai erityisten ominaisuuksien vuoksi. Yleensä luetellessa sukupuuta ei käytetä esivanhempien lempinimiä.


title: Somalit

text: Somalian sisällissota johti pakolaisuuteen ja kansalliseen hajaannukseen, diasporaan 1990-luvun alussa. Sodan vuoksi moni, erityisesti koulutettu somali, lähti Eurooppaan, Lähi-itään ja Pohjois-Amerikkaan, mikä heikensi entisestään Somalian tilannetta. Suurin osa Euroopan, Pohjois-Amerikan ja Lähi-idän somaleista saapui alueelle pakolaisina.


title: Somalit

text: Ensimmäiset Suomen somalit tulivat maahan vuonna 1991 poliittisina pakolaisina Neuvostoliitosta, jossa somaleja opiskeli paljon. Somaliasta on muuttanut Suomeen pakolaisina ihmisiä myös suoraan sisällissotaa pakoon. Somalit ovat Suomen suurin ei-eurooppalainen etninen ryhmä. Vuonna 2010 Suomessa asui 12 985 henkilöä, joiden äidinkieli oli somali.


title: Somalit

text: Euroopassa somaliyhteisöt ovat kasvussa. Euroopan suurin somaliyhteisö asuu Britanniassa. Vuoden 2001 laskennassa Britanniassa asui noin 43 500 somalia. Suurin osa Britannian somaleista asuu Lontoossa, Sheffieldissä, Birminghamissa, Cardiffissa, Liverpoolissa, Manchesterissä, Leedsissä, Leicesterissa ja Boltonissa. Toinen merkittävä somaliyhteisö Euroopassa sijaitsee Rotterdamissa ja Amsterdamissa.


title: Somalit

text: Pohjois-Amerikassa suurin somaliyhteisö asuu Kanadassa. Suurin osa Kanadassa asuvista somaleista asuu Torontossa ja Ottawassa. Kanadassa asuu noin 38 000 somalia. Yhdysvalloissa asuu 36 000 somalia, joista suurin osa asuu Minneapolisissa, Columbuksessa, Washingtonissa, Seattlessa ja Atlantassa.


title: Somalit

text: Suurin somaliyhteisö Lähi-idässä asuu Arabiemiirikunnissa, jossa asuu noin 25 000 somalia. Somalit ovat suurin afrikkalainen yhteisö Arabiemiirikunnissa. Suurin osa Arabiemiirikuntien somaleista asuu Dubaissa.


title: Somalit

text: Geneettisten DNA-tutkimusten mukaan Somalit ja Afrikan Sarven väestö edustaa ainutlaatuista ja erityistä biologista väestöryhmää:


title: Somalit

text: "Huomattavin geneettinen ero on Saharan etelä-ja pohjoispuolisen väestönosan välillä. Afrikan Sarven väestö sijoittuu näiden välimaastoon (Tishkoff et al. 1996a, 1998a, 1998b; Kidd et al. 1998). Geneettisten tutkimusten valossa somalien esivanhemmat ovat eronneet hyvin varhaisessa vaiheessa muusta Saharan eteläpuolisen alueen väestöstä muuttaen pois Afrikasta ja kansoittaneet muut mantereet. Tätä näkemystä tukee mm. äskettäiset mtDNA analyysit (Quintana-Murci et al. 1999)."


title: Somalit

text: Somalin kieltä puhuneet kansat asuivat jo ainakin 2000 vuotta sitten nykyisessä lounaisessa Etiopiassa. Ensimmäiset maininnat somaleista ovat 1400-luvulta etiopialaisissa lähteissä, mutta arabialaiset maantieteilijät kertovat suurimmasta klaanista, Hawiyesta, jo 1100-luvulla.


title: Jalmari Saari

text: Valfrid Hjalmar ”Jalmari” Saari (24. maaliskuuta 1873 Jämsä – 29. syyskuuta 1925 Jämsä) oli suomalainen maanviljelijä ja suojeluskuntalainen, joka tunnetaan Suomen sisällissodan aikana keväällä 1918 tehdyistä Jämsän mielivaltaisista teloituksista. Hänen avustajanaan toimivat muun muassa Johannes From, Veikko Sippola ja Tyko Iso-Lukkari. Joukkio on vastuussa ainakin 70 ihmisen surmaamisesta muutaman sotakuukauden aikana. Suurin osa murhatuista oli jämsäläisiä työväenliikkeen aktiiveja, mutta osalla taas ei ollut juurikaan tekemistä minkään järjestötoiminnan kanssa. Lisäksi he eivät osallistuneet punakaartien mukana sotatoimiin, koska Jämsä sijaitsi valkoisten hallussa olleella alueella. Saaren arvioidaan itse olleen osallisena ainakin 57 teloituksessa.


title: Jalmari Saari

text: Jalmari Saari isännöi Saaren kylässä kilometrin päässä Jämsän kirkonkylästä sijainnutta kotitilaansa Saaren kartanoa, jonka hän oli saanut perinnöksi isältään Aleksander Valfrid Saarelta (k. 1905). Saaren talon tiloissa säilytettiin kuljetettavia vankeja ja siellä oli myös Jämsän ainoa juoppoputka. Jalmari Saarella oli useita luottamustehtäviä, hän kuului Jämsän Säästöpankin isännistöön ja oli myös pitäjän ensimmäisen urheiluseuran puheenjohtaja. Saari tunnettiin Jämsän parhaimpana painijana. Luonteeltaan hän oli hyvin jyrkkä, väkivaltainen ja tyly. Näitä luonteenpiirteitä saattoi korostaa alkoholinkäyttö. Toisaalta Saari saattoi joissain tilanteissa olla hyvinkin vaikutuksille altis ja esimerkiksi arastella omaa palvelusväkeäänkin.


title: Jalmari Saari

text: Saari oli yksi Jämsän vuonna 1917 perustetun suojeluskunnan johtajista. Sisällissodan sytyttyä hänet valittiin huolehtimaan vangituista punaisiksi epäillyistä henkilöistä. Vankeja säilytettiin ja heitä kuulusteltiin Saaren kartanossa. Osa vangeista lähetettiin eteenpäin, mutta monia punaisia ja sellaisiksi epäilemiään Saari ja From teloittivat omavaltaisesti. Saari osallistui henkilökohtaisesti ainakin 57 vangin teloitukseen. Teloitukset tapahtuivat aluksi Saaren kartanon riihen seinää vasten, mutta pian ne siirrettiin huomion välttämiseksi Jämsän kirkon kivisen kellotapulin alakertaan.


title: Jalmari Saari

text: Saari apulaisineen kävi tappamassa ihmisiä Jämsän lisäksi muun muassa Tampereella, Seinäjoella ja Kokkolassa, jossa opettaja Kaarlo Isomäen onnistui paeta teloittajiltaan. Vuonna 1920 Isomäki järjesti Saaren oikeuteen eteen ja Sotaylioikeus tuomitsi hänet vuotta myöhemmin elinkautiseen kuritushuonerangaistukseen yllytyksestä murhaan. Korkein oikeus kuitenkin vapautti Saaren toukokuussa 1921 käyttäen perusteena valtionhoitaja P. E. Svinhufvudin joulukuussa 1918 antamaa armahdusasetusta, joka vapautti sisällissodan valkoiset sodan aikaisista rikoksista.


title: Jalmari Saari

text: Sisällissodan jälkeen Saaren talossa työskenteli parin vuoden ajan 25 Tammisaaren vankileiriltä tuotua punavankia, jotka raivasivat uutta peltoa, rakensivat kivinavetan sekä tekivät tilalle Jämsän keskustasta johtaneen tien ja Märäsojan ylittäneen puusillan.


title: Jalmari Saari

text: Jalmari Saari kuoli syksyllä 1925. Hän oli mennyt illalla 28. syyskuuta 1925 kartanonsa viljankuivaamona toimineeseen riiheen. Saari kiipesi sekoittamaan kuivuvaa viljaa ja nähtävästi putosi pimeässä pää edellä riihen uunin ja palomuurin väliseen rakoon. Saari sai pahoja palovammoja, lisäksi terävä kivensärmä katkoi hänen kylkiluitaan ja lävisti keuhkot. Aamulla löydettäessä Saari oli vielä elossa, mutta kuoli myöhemmin sairaalassa. Epäselväksi jäi, oliko kyseessä tapaturma vai tönäisikö joku Saarta.


title: Jalmari Saari

text: Jalmari Saaren kuoltua kartanoa isännöi vuoteen 1928 saakka hänen veljensä Frithiof Saari. Tämän kuoltua tila siirtyi nuorimman sisaren Hiljan pojalle professori Pauli Tuorilalle.


title: Oili Vainio

text:
Oili Vainio (oik. Vainio-Roine) (21. lokakuuta 1940 Helsinki – 15. marraskuuta 2001 Helsinki)
oli suomalainen iskelmälaulaja, jonka paras menestys sattui 1960-luvun alkupuolelle. Hän varttui Mäntsälässä Kaanaan kylässä ja teki ensimmäisen keikkansa 16-vuotiaana paikallisen kyläorkesterin solistina. Vuonna 1960 hän pääsi Esko Könösen yhtyeen solistiksi. Veljensä, hanuristi Taito Vainion kautta hän pääsi vuonna 1961 koelauluun ja sai Toivo Kärjen vakuuttumaan taidoistaan, mikä johti ensimmäiseen levytykseen. Oili Vainion tunnetuin levytys on saksalainen tango "Tanssin sun kanssasi aamuun" (), jonka hän levytti vuonna 1962. Samana vuonna Vainio meni Musiikki-Fazerin palvelukseen ja vähensi keikkailuaan. 1960-luvun lopulta lähtien hän keskittyi perhe-elämään. Viimeiset levytyksensä hän teki vuonna 1974 ja lopetti samalla myös keikkailun. Sen jälkeen hän jatkoi kuorolaulun parissa. Hän levytti kaikkiaan 28 laulua 13 vuoden aikana. Varsinaisen työuransa Oili Vainio teki virkailijana liikenneministeriössä.


title: Oili Vainio

text: 1960-luvun lopulla Oili Vainio muodosti vähän aikaa esiintyneen Kolmiapila-trion Sirkka Keiskin ja Iris Raution kanssa. Toivo Kärki kaavaili kokoonpanoa Metro-tyttöjen seuraajaksi, mutta ajankohta ei ollut enää otollinen ja Kolmiapila jäi levyttäväksi televisioprojektiksi ehtimättä lainkaan tanssilavoille. Trion levytykset supistuivat kahteen vuosina 1967 ja 1968 julkaistuun singlelevyyn. Levytetyistä kappaleista kaksi oli valsseja ja toiset kaksi tangoja.


title: Nikula v. Suomi

text: Tapaus Nikula vastaan Suomi oli Euroopan Ihmisoikeustuomioistuimen käsiteltävänä ollut sananvapauden loukkaustapaus (nro. 31611/96) vuonna 2002. Tapaus on saanut huomiota muun muassa kansainvälisessä alan käytännön ja tieteellisissä lehdissä.


title: Nikula v. Suomi

text: Helsinkiläinen lakimies Anne Nikula oli tuomittu maksamaan syyttäjälle korvauksia herjauksesta. Taustalla oli tapaus, jossa Nikula oli toiminut syytetyn puolustusasianajajana. Henkilön, joka oli aiemmin ollut syytteessä petoksesta syytetyn kanssaepäilty, oli syyttäjä kutsunut todistajaksi - ja henkilö, joka aiemmin oli ollut todistaja, oli pantu syytteeseen, joten Nikulan päämies ei voinut kuulla tätä todistajana. Nikula oli kutsunut syyttäjän menettelyä kaksinkertaiseksi roolimanipulaatioksi ja virkavallan väärinkäyttämiseksi. Suomen korkein oikeus oli katsonut Nikulan syyllistyneen syyttäjän kunnianloukkaukseen (KKO:1996:17).


title: Nikula v. Suomi

text: Ihmisoikeustuomioistuimen mukaan Suomen valtio oli, tuomitessaan Nikulan herjauksesta, loukannut Euroopan ihmisoikeussopimuksen 10. artiklaa, jonka mukaan sananvapaus on turvattava. EIT-jutun loppuvaiheessa asiaan osallistui amicus curiae –roolissa kansainvälinen ihmisoikeusjärjestö Interights sekä lukuisia lakimiehiä muun muassa Kanadasta, Britanniasta, Belgiasta, Ranskasta, Australiasta ja Etelä-Afrikasta.


title: Nikula v. Suomi

text: Tuomioistuin päätti äänin 5–2, että Nikulalle oli maksettava korvausta 5 042 euroa epäsuorasta vahingosta, 1 900 euroa taloudellisesta vahingosta sekä 6 500 euroa kuluja.


title: Kuvataideakatemian ylioppilaskunta

text: Kuvataideakatemian ylioppilaskuntaan (KUVYO) oli Kuvataideakatemian ylioppilaskunta, joka lopetti toimintansa Taideyliopiston aloittaessa toimintansa 1.1.2013. Toimintaa jatkaa Taideyliopiston ylioppilaskunta.


title: Kuvataideakatemian ylioppilaskunta

text: Näkyvää Kuvataideakatemian ylioppilaskunnan järjestämää toimintaa olivat mm. ryhmänäyttelyt, juhlat, info- sekä keskustelutilaisuudet. Uutta ylioppilaskunnan toiminnassa oli mm. 2007 alkanut oma residenssi Utön saarella.


title: Caran d’Ache

text: Caran d'Ache (Emmanuel Poiré, 6. marraskuuta 1858, Moskova – 25. helmikuuta 1909, Pariisi) oli ranskalainen pilapiirtäjä ja kuvittaja. Taiteilijanimi Caran d'Ache tulee venäjänkielisestä sanasta Карандаш eli lyijykynä.


title: Caran d’Ache

text: Moskovassa syntynyt Poiré opiskeli synnyinkaupungissaan, mutta muutti Pariisiin, jossa hänestä tuli suosittu aikakauslehtien kuvittaja. Hän kuului ensimmäisiin, jotka tekivät sanomalehtistrippejä, muutamasta kuvasta muodostuvia sarjakuvakertomuksia. Hänen tyyliinsä vaikuttivat voimakkaasti saksalaiset piirtäjät Wilhelm Busch ja Adolf Oberländer.


title: Tunturi City

text: Tunturi City on Tunturipyörä Oy:n valmistama automaattivaihteinen mopomalli. Sen ensimmäinen vuosimalli oli 1979. Tunturin tarkoitus oli tehdä kevyt kaupunkimopedi Puch Maxin tyyliin. City edusti "tankkaa ja aja" -periaatetta ja oli siitä syystä yksinkertainen kokonaisuus. Cityn voimanlähde oli Puch E50 1-vaihteinen automaattimoottori. Mopo on kaksitahtinen ja siinä on kolmen ja puolen litran bensatankki. Mopo ei ollut mikään myyntimenestys, mutta ikäihmiset ostivat sitä kauppakassikseen. Mopedin valmistus lopetettiin vuonna 1985. Moposta on myös uudempi versio, jossa on voimanlähteenä Morini M101K-moottori. Uusi Morinin moottorilla oleva malli keräsi kehuja reippaasta alaväännöstä ja kestävyydestään. Vakioina molempien Cityjen huippunopeus jäi vain 40km/h.


title: Arvokisa

text: Arvokisoiksi kutsutaan urheilussa


title: Oakley (yritys)

text:
Oakley on yhdysvaltalainen lähinnä valmistamistaan aurinkolaseistaan tunnettu yritys. Yritys kuitenkin valmistaa muun muassa myös kelloja, vaatteita, laukkuja, kenkiä sekä silmälaseja. Yrityksen pääkonttori sijaitsee Kaliforniassa. 21. heinäkuuta 2007 Italialainen Luxottica ilmoitti suunnitelmasta fuusioitua Oakleyn kanssa. Sopimuksen arvoksi on ilmoitettu 2,1 miljardia dollaria ja se saatettiin
loppuun vuoden 2007 aikana. Luxottican merkkejä ovat mm. Ray-Ban, Persol ja Vogue.


title: Oakley (yritys)

text: Oakleyn tunnusmerkkinä on lasien sankoihin sijoitettu 'O'-logo. Vaatteissaan ja joissakin muissa tarvikkeissa Oakley käyttää pääkallologoa. Muotitietoisille suunnatuissa malleissa, kuten Gascan, on 'tavanomaisesta O'-logosta muokattu kulmikkaampi versio. Oakleyn tuotteiden muotoilu on futuristinen.


title: Oakley (yritys)

text: Kuten monet merkkituotteet, myös Oakley kärsii väärennöksistä, joista käytetään toisinaan nimitystä "Foakleys".


title: Oakley (yritys)

text: Oakleyn pääjohtajana toimii Jim Jannard ja hän omistaa noin 68 % yhtiön osakkeista. Jannard oletettavasti nimesi yrityksen Englanninsetterinsä Oakleyn mukaan.


title: Oakley (yritys)

text: Jim Jannard perusti Oakleyn vuonna 1975. Alussa yritys myi motocross-pyörissä käytettäviä kädensijoja. Vuonna 1980 Oakley valmisti ensimmäiset aurinkolasinsa ja antoi mallille nimen "O-Frame". 1984 Oakley toi markkinoille mallin "Factory Pilot", jossa oli muovilinssit ja jota käytti muun muassa Ranskan ympäriajon voittaja Greg LeMond. Pian tämän jälkeen Oakley laajensi valikoimaansa ja toi markkinoille "Blades", "Razor Blades", "Frogskins" sekä "Mumbos" -mallit.


title: Pekka Haarla

text: Pekka Rafael (Pekka R.) Haarla (s. 3. toukokuuta 1923 Tampere) on toimitusjohtaja, konsuli ja kokoomuksen entinen kansanedustaja.


title: Pekka Haarla

text: Haarlan vanhemmat olivat tehtaanjohtaja Eino Toivo Rafael Haarla ja Elma Kaarin Laurila ja hänen isoisänsä oli tunnettu teollisuusmies Rafael Haarla. Haarla pääsi ylioppilaaksi 1942 Tampereen suomalaisesta yhteiskoulusta ja valmistui ekonomiksi 1946 Helsingin kauppakorkeakoulusta ja paperi-insinööriksi (Bachelor of Science) Syracusen yliopistosta Yhdysvalloissa 1950. 1950-luvulla hän oli perustamassa Tampereen nuorkauppakamaria.


title: Pekka Haarla

text: Haarla toimi Haarlan paperitehdas Oy:ssä käyttöinsinöörinä ja konttoripäällikkönä 1950–1961 ja toimitusjohtajana 1961–1964 sekä 1971–1977. Hän oli myös Haarla & Co Internationalin toimitusjohtajana vuosina 1960–1974. Haarla oli välillä Suomen teollisuuden keskusvaliokunnan pääsihteerinä Helsingissä 1964–1971. Haarla toimi myös Itävallan konsulina Tampereella vuosina 1975–1977. Hän sai konsulin arvonimen 1995. Haarla oli kokoomuksen kansanedustajana 1966–1972 edustaen Hämeen läänin pohjoista vaalipiiriä. Hän oli presidentin valitsijamies vuoden 1968 presidentinvaaleissa.


title: Pekka Haarla

text: Haarlan tehtaat yhdistyi UPM:n kanssa vuonna 1976, ja Pekka Haarla jäi pois paperitehtaan palveluksesta vuonna 1977. Hän asettui perheineen Pariisiin aloittaen uuden elämän poliittisena toimittajana. Hän kirjoitti Uuteen Suomeen, Kauppalehteen ja Aamulehteen Ranskan politiikasta ja taloudesta. Tämän jälkeen hän jatkoi kirjeenvaihtajana vielä Washingtonissa ja Genevessä.


title: Pekka Haarla

text: Haarla on ollut naimisissa vuodesta 1946 Ulla Mai Camilla Takkulan kanssa. Perheessä on neljä tytärtä.


title: Kuolleisuus

text: Kuolleisuus on väestön mittaluku, joka ilmoittaa vuoden aikana kuolleiden lukumäärän tuhatta asukasta kohden. Kun kuolleisuus ja syntyvyys vähennetään keskenään, jää jäljelle väestönkasvua osoittava luku (ilman nettomaahanmuuttoa). Kuolleisuus voidaan ilmoittaa numeromääräisenä tai promilleina. Jos kuolleisuus on 9,5 tuhatta asukasta kohden eli 9,5/1 000 as. (9,5 ‰), 100 000 ihmisen väestössä se tarkoittaisi 950 kuollutta.


title: Kuolleisuus

text: Usein ollaan kiinnostuneita rajatummista populaatioista, jolloin puhutaan esimerkiksi äitiyskuolleisuudesta, perinataalisesta kuolleisuudesta, imeväiskuolleisuudesta, lapsikuolleisuudesta tai vakioidusta kuolleisuusluvusta.


title: Venäjän sosialistisen federatiivisen neuvostotasavallan lippu

text: Venäjän neuvostotasavallan lippu () otettiin virallisesti käyttöön Venäjän neuvostotasavallan perustuslain myötä kesällä 1918. Tätä aiemmin, marraskuussa 1917 bolševikkien suorittamasta lokakuun vallankumouksesta lähtien käytettiin ensin kommunismin punaista lippua ja sitten huhtikuusta kesäkuuhun 1918 punaista lippua, jossa valkoisin kirjaimin Россійская Соціалистическая Федеративная Совѣтская Республика, "Rossijskaja Sotsialistitšeskaja Federativnaja Sovetskaja Respublika".


text: Kesällä 1918 käyttöön otetussa punapohjaisessa lipussa oli keltaisella viivalla erotettu tangonpuoleinen yläreuna, jossa perinteisellä kyrillisellä kalligrafialla tyylitellyt keltaiset kirjaimet РСФСР, "RSFSR" viitaten neuvostotasavallan virallisen nimen alkukirjaimiin. Lippu vaihtui vuonna 1937 lippuun, jossa yläreunaa ei erotettu ja РСФСР on tavallisin kirjaimin.


text: Seuraava lippu otettiin käyttöön 1954. Siinä punaisen osan vasemmassa yläkulmassa on neuvostotasavallan vaakunan symboleista sirppi ja vasara sekä punainen tähti. Tangonpuolisen reunan sininen väri viittaa Venäjään.


text: Elokuun 1991 vallankaappausyrityksen jälkeen lipuksi tuli valko-sini-punainen trikolori, joka oli sellaisenaan pari vuotta myös Venäjän federaation lippuna.


title: Gerald Ouellette

text: Gerald Raymond Ouellette (14. elokuuta 1934 – 2. syyskuuta 1975) oli kanadalainen kilpa-ampuja ja olympiavoittaja.


title: Gerald Ouellette

text: Melbournen 1956 olympialaisissa Ouellette epäonnistui pienoiskivääriammunnan kolmen asennon kilpailussa. Hän ja hänen maanmiehensä Gilmour Boa päättivät sen jälkeen, että pienoiskiväärin makuuammuntakilpailussa molemmat ampuvat Boan aseella. Tämä tarkoitti sitä, että kummallakin oli käytettävissään vain puolet sääntöjen sallimasta ajasta. Boa ampui ensin omat 60 laukaustaan ja sivusi maailmanennätystään 598. Sitten hän antoi aseen Ouellettelle, joka ampui ainoana kilpailijana täydet 600 pistettä ja voitti kultamitalin. Maailmanennätykseksi tulosta ei hyväksytty, koska järjestäjät olivat sijoittaneet maalitaulut 1,5 metriä liian lähelle sääntöjen vaatimasta 50 metristä. Gilmour Boa sai kilpailussa pronssia.


title: Gerald Ouellette

text: Méxicon 1968 olympialaisissa Ouellette sijoittui kuudenneksi pienoiskivääriammunnan kolmen asennon kilpailussa tuloksella 1151.


title: Alppinaakka

text: Alppinaakka ("Pyrrhocorax graculus") on musta Euraasian alueella pesivä varislintulaji. Laji muistuttaa suuresti alppivarista ("Pyrrhocorax pyrrhocorax"). Alppinaakat ovat taitavia lentäjiä. Ne osaavat käyttää hyväkseen elinympäristölleen tyypillisiä nousevia ilmavirtauksia.


title: Alppinaakka

text: Alppinaakka on väritykseltään musta. Sillä on punaiset jalat ja keltainen, lyhyehkö, suora nokka. Se on noin 36–39 senttimetrin mittainen ja sen siipien kärkiväli on noin 65–74 senttimetriä. Se painaa keskimäärin noin 210 grammaa. Sukupuolet ovat samannäköisiä.


title: Alppinaakka

text: Aikuiset alppinaakat sulkivat täydellisesti pesinnän jälkeen loppukesällä.


title: Alppinaakka

text: Alppinaakat pesivät Euroopassa ja Aasiassa pääasiassa vuoristoseuduilla. Alalaji "graculus" pesii Etelä-Euroopassa ja mahdollisesti Marokossa, Kaukasuksella ja Pohjois-Iranissa. Alalaji "digitatus" (Hemprich & Ehrenberg, 1833) pesii Etelä-Turkissa ja Levantista Lounais-Iraniin. Alalaji "forsythi" (Stolickza, 1874) pesii Keski-Aasiassa Afganistanista Himalajalle ja Keski-Kiinaan. Euroopassa elää 260 000–620 000 yksilöä ja lajin kanta on elinvoimainen. Lajia ei ole tavattu Suomessa.


title: Alppinaakka

text: Alppinaakkaa tavataan vuoristoseuduilta. Alppinaakka välttää rannikkoseutuja, joita läheinen laji alppivaris suosii. Alppinaakka suosii puolestaan korkeita vuoristoja, joihin alppivaris ei juurikaan nouse. Alppinaakkaa on tavattu jopa yli 8 000 metrin korkeudesta Himalajalta.


title: Alppinaakka

text: Laji tekee pesänsä tavallisesti kallionkielekkeelle tai -syvänteeseen, toisinaan rakennukseen. Pesä on löyhästi kasattu risuista, juurista, kuiduista ja sammalista, ja se on vuorattu karvoilla, juurilla, ruohoilla ja höyhenillä. Naaras munii 3–5, joskus 6 munaa. Muna painaa keskimäärin 14,1 grammaa. Muninta 1–2 päivän välein. Haudonta-aika on 18–21 päivää, vain naaras hautoo. Naaras lämmittää poikasia kolme päivää. Molemmat emot ruokkivat poikasia oksentamalla ruokaa kurkkupussistaan. Poikaset ovat lentokykyisiä noin kuukauden ikäisinä.


title: Alppinaakka

text: Alppinaakan ravintoa ovat kesäaikaan erityisesti hyönteiset (heinäsirkat sekä perhosten ja kovakuoriaisten toukat) ja talviaikaan marjat ja ruoantähteet, joita löytyy hiihtokeskusten lähettyviltä. Monet yksilöt kesyyntyvät niin, että syövät kädestä. Se syö myös linnunmunia ja -poikasia, liskoja, pikkujyrsijöitä, siemeniä ja viljaa.


title: Bruno Vale

text: Bruno Miguel Esteves Vale (s. 8. huhtikuuta 1983, Mafamude, Vila Nova de Gaia, Portugali) on portugalilainen jalkapallomaalivahti. 193 senttimetriä pitkä Vale edustaa UD Leiriaa, joka lainasi hänet FC Portosta kaudeksi 2006/07.


title: Bruno Vale

text: Vale nousi FC Porton ykkösjoukkueeseen vuonna 2003 pelattuaan ennen sitä seuran kakkosjoukkueessa vuodesta 2001 lähtien. Hän on kuitenkin edustanut FCP:ta toistaiseksi vain yhdessä virallisessa sarjaottelussa. Kauden 2005/06 Vale pelasi lainalla Estrela da Amadorassa.


title: Bruno Vale

text: Portugalin maajoukkueessa Vale on pelannut yhden ottelun. Kyseessä oli vuonna 2003 pelattu ystävyysottelu Kazakstania vastaan, jossa hän tuli vaihdosta kentälle 22 minuutiksi. Vale valittiin maajoukkueeseen myös 2006 MM-kisoihin, mutta loukkaantui turnauksen alla pelatuissa alle 21-vuotiaiden EM-kisoissa ja joutui jäämään pois lopullisesta kisajoukkueesta.


title: Unholy Terror

text: Unholy Terror on heavy metalia soittavan yhdysvaltalaisen W.A.S.P.-yhtyeen vuonna 2001 julkaistu studioalbumi.


title: Dying for the World

text: Dying for the World on heavy metal -yhtye W.A.S.P.:in vuonna 2002 julkaistu studioalbumi. Albumi on kunnianosoitus syyskuun 11. päivän terroriteoissa kuolleille ihmisille.


title: Agneta Ara

text: Agneta Birgitta Ara (oik. Laurent; s. 4. lokakuuta 1945 Helsinki) on suomalainen ruotsinkielinen kirjailija ja runoilija.


title: Agneta Ara

text: Ara valmistui merkonomiksi 1969, ylioppilaaksi 1972 ja filosofian kandidaatiksi Helsingin yliopistosta 1980. Työuransa alussa hän toimi Teollistamisrahasto oy:n toimistovirkailijana 1966–1967 ja Rautakonttori oy:n kirjeenvaihtajana 1969–1972. Ara oli Suomen Pankin sihteerinä 1973–1974 ja 1978–1980 ja aloitti vapaana kirjailijana 1980. Hän on myös kääntänyt kirjallisuutta suomesta ruotsiksi.


title: Agneta Ara

text: Aralla on ollut lukuisia luottamustehtäviä. Hän oli Finlands svenska författareföreningin hallituksen jäsen 1985–1991 ja puheenjohtaja 1995–1998, Lukukeskuksen hallituksessa 1988–1991 ja 1994–1995 sekä ruotsinkielisen kirjallisuuden edistämisen valtuuskunnassa 1992–2002. Vuosina 2003–2007 Ara oli Kirjallisuuden edistämiskeskuksen varapuheenjohtaja ja 2005–2010 tekijänoikeusjärjestö Sanaston hallituksen jäsen. Hän on ollut myös Pyhän Henrikin katedraaliseurakunnan seurakuntaneuvoston jäsen 2000–2006 sekä Suomen ja Meksikon kulttuurivaihdon tuki ry:n hallituksen jäsen 2006–2008.


title: Agneta Ara

text: Ara on saanut Svenska litteratursällskapet i Finlandin kirjallisuuspalkinnon vuosina 1976, 1984, 1991 ja 1996. Hän sai vuonna 1991 myös valtion kirjallisuuspalkinnon. Vuonna 1996 Ara sai Runeberg-palkinnon teoksesta "Huset med de glömda dörrarna" (suom. "Unohdettujen ovien talo"). Hänelle myönnettiin vuonna 2006 valtion taiteilijaeläke. Vuonna 2007 Aran teos "Det har varit kallt i Madrid" (suom. "Matalapaine lähestyy Madridia") oli Finlandia-palkintoehdokkaana.


title: Agneta Ara

text: Aran isä oli oopperalaulaja Ture Ara ja äiti näyttelijä Birgit Kronström. Hänen puolisonsa oli vuosina 1982–1986 lääketieteen lisensiaatti Nils Laurent. Aran sisar on kuvanveistäjä Birgitta Ara.


title: The Neon God: Part 1 – The Rise

text: Neon God: Part I The Rise on heavy metal -yhtye W.A.S.P.:in vuonna 2004 julkaiseman kaksiosaisen albumin ensimmäinen osa.


title: The Neon God: Part 1 – The Rise

text: Albumi debytoi Suomen virallisen listan sijalla 26.


title: The Neon God: Part 2 – The Demise

text: Neon God: Part II The Demise on heavy metal -yhtye W.A.S.P.:in vuonna 2004 julkaiseman kaksiosaisen albumin toinen osa.


title: Isolaatiomekanismi

text: Isolaatiomekanismit ovat eliöiden biologisia ominaisuuksia, jotka estävät lajien risteytymisen keskenään tai rajoittavat lajiristeymien menestymismahdollisuuksia. Niiden seurauksena lajien välille syntyy lisääntymisisolaatio. Isolaatiomekanismit ovat erityisen tärkeässä asemassa biologisessa lajikäsitteessä, jossa lajit määritellään lisääntymisisolaation avulla.


title: Isolaatiomekanismi

text: Toisinaan isolaatiomekanismit ”vuotavat”, minkä seurauksena syntyy kahden lajin risteymä. Risteymien syntyminen johtaa kuitenkin vain hyvin harvoin kahden eri lajin populaatioiden laajaan sekoittumiseen ja uuden lajin syntyyn. Sen sijaan kasveilla risteytyminen voi allopolyploidian kautta johtaa uuden lajin nopeaan syntymiseen.


title: Isolaatiomekanismi

text: Isolaatiomekanismit ovat eliöiden geneettisiä, morfologisia, ekologisia tai käyttäytymisen piirteitä. Ne voidaan jakaa pretsygoottisiin eli parittelua edeltäviin mekanismeihin ja posttsygoottisiin eli parittelun jälkeisiin mekanismeihin. Pretsygoottiset mekanismit estävät lajien yksilöitä pariutumasta keskenään, kun taas posttsygoottiset mekanismit vähentävät lajiristeymien menestymismahdollisuuksia.


title: Irja Lappalainen

text: Irja Lappalainen (aiemmin "Irja Malmila", oik. "Irja Malmila-Lappalainen", 23. syyskuuta 1919 Jyväskylä – 16. syyskuuta 2007 Helsinki) oli suomalainen lastenkirjailija, suomentaja ja lastenkirjallisuuden puolestapuhuja. Hänen ensimmäinen romaaninsa oli tyttökirja "Hymyillään kun tavataan".


title: Irja Lappalainen

text: Lappalainen kirjoitti ylioppilaaksi vuonna 1940 ja aloitti seuraavana vuonna kustannusvirkailijana Gummeruksella. Sitten hän työskenteli 1940-luvun lopulla Savo-lehden toimittajana, jona aikana hän aloitti kirjailijan uransa. Lappalainen palasi kustannusvirkailijan työhön vuonna 1950, tällä kertaa WSOY:lle. Myöhemmin hän siirtyi kaunokirjallisuudesta tietokirjallisuuden kirjoittajaksi. Hänen merkittävimpiä teoksiaan oli "Suomalainen lasten- ja nuortenkirjallisuus" vuodelta 1976. Hän toimi aktiivisesti lastenkirjajärjestöissä ja palkintoraadeissa. Lappalainen oli myös ahkera kirjallisuuden suomentaja, joka teki käännöksiä esimerkiksi Selma Lagerlöfin, Sonja Hedbergin ja Enid Blytonin kirjoista.


title: Irja Lappalainen

text: Nimellä Irja Malmila:


title: Irja Lappalainen

text: Nimellä Irja Lappalainen:


title: Club Universidad Nacional

text: Club Universidad Nacional tai lyhyemmin Universidad on jalkapalloseura Méxicosta Meksikosta. Seura edustaa Universidad Nacional Autónoma de México -yliopistoa (UNAM) ja se tunnetaankin yleisesti nimillä "Pumas" ja "Pumas de la UNAM". Se on perustettu vuonna 1954. Seura pelaa maansa pääsarjatasolla. Seuran kotikenttänä toimiin lähes 70 000 katsojaa vetävä Estadio Olímpico Universitario. Seura on voittanut Meksikon mestaruuden viidesti. vuonna 2004 se voitti molemmat pääsarjan kilpailut.


title: Gary Suter

text: Gary Lee Suter (s. 24. kesäkuuta 1964 Madison, Wisconsin, Yhdysvallat) on entinen yhdysvaltalainen maajoukkuetason NHL-jääkiekkoilija. Suter pelasi puolustajana.


title: Gary Suter

text: Juniorina hän pelasi Dubuque Fighting Saints -joukkueessa. Lukiovaiheessa edustus vaihtui Culver Military Academy -oppilaitokseen ja sitten hän eteni University of Wisconsin-Madisonin yliopistojoukkueeseen. Gary Suterin varasi NHL:ään Calgary Flames kierroksella 9 kaikkiaan 180:n joukosta vuonna . Gary Suter pelasi myös Chicago Blackhawksissa ja San Jose Sharksissa.


title: Gary Suter

text: Myös Gary Suterin veli Bob ja veljenpoika Ryan Suter, sekä sisarenpoika Jeremy Dehner ovat tunnettuja jääkiekkoilijoita.


title: Rial Racing

text: Rial on entinen saksalainen Formula 1 -talli. Talli osallistui yhteensä 32 Grand Prix'in kausina 1988–1989, joissa se saavutti kuusi MM-pistettä. Rialin parhaaksi saavutukseksi jäi vuosien 1988 ja 1989 Yhdysvaltain GP:sta ajetut neljännet sijat.


title: Rial Racing

text: Rialin perusti Günther Schmidt, joka on myös perustanut ATS-tallin.


title: Rial Racing

text: Rial valmistaa nykyään erikoisvanteita autoihin.


title: Keräkaali

text: Keräkaali ("Brassica oleracea" var. "capitata") on kaalin ("Brassica oleracea") muunnos. Keräkaalista on jalostettu viljelyyn runsaasti erilaisia lajikkeita, jotka muodostavat "Capitata"-lajikeryhmän. Tähän kuuluu tavallisen keräkaalin eli valkokaalin lisäksi punakaali- ja suippokaalilajikkeet.


title: Keräkaali

text: Keräkaalilla on kookkaat lehdet, ja osa, joka syödään, on yhteen kiertyneiden nuorten lehtien muodostama kasvin keskiosa eli päätesilmu. Kaali sisältää runsaasti C-vitamiinia ja kalsiumia. Suomalaiset syövät vuodessa keskimäärin noin kolme kiloa valkokaalia henkeä kohti.


title: Santa Maria Maggiore

text: Basilica di Santa Maria Maggiore on yksi Rooman neljästä suuresta varhaiskristillisestä (paavillisesta, patriarkaalisesta) basilikasta, joita ovat sen ohella San Giovanni in Laterano, San Paolo fuori le mura ja Pietarinkirkon edeltäjä Konstantinuksen basilika – ja ainoa, jonka interiööri on säilynyt alkuperäisessä asussaan suurista ulkoisista muutoksista huolimatta.


title: Santa Maria Maggiore

text: Aiemmin samalla paikalla tai lähellä sitä oli ollut paavi Liberiuksen 360 rakennuttama "Basilica liberiana". Katolisen legendan mukaan lapseton senaattori Giovanni Patricio ja hänen vaimonsa lahjoittivat omaisuutensa kirkolle, jonka jälkeen Neitsyt Maria ilmestyi senaattorille ja paavi Liberiukselle ja käski heidän rakentaa hänelle omistettu kirkko paikkaan, johon sataisi lunta.


title: Santa Maria Maggiore

text: Nykyinen Santa Maria Maggioren basilika rakennettiin Esquilinus-kukkulalle Efesoksen kirkolliskokouksen jälkeen Sixtus III:n pontifikaatin aikana 432–440. Osa kirkon marmoripylväistä otettiin läheisestä Juno Lucinan temppelistä. Basilika oli ensimmäinen kristillisen maailman Neitsyt Marialle omistetuista kirkoista, ja sen tarkoituksena oli kääntää pakanallinen palvonta kristilliseen Marian kulttiin.


title: Santa Maria Maggiore

text: Kirkkoon on yhdistetty useita eri aikakausia. Se on säilyttänyt varhaiskristillisen kolmilaivaisuutensa. Julkisivu on 1700-luvulla eläneen Florentine Fugan suunnittelema. 75 metriä korkea kellotorni on keskiaikainen.


title: Santa Maria Maggiore

text: Kirkon päälaivan katto on koristeltu runsaasti kullalla. Se on tehty 1400-luvulla. Legendan mukaan koristeluun käytetyn kullan lahjoitti Kastilian kuningatar Isabella Katolilainen Kristoffer Kolumbuksen Amerikasta tuomasta aarteesta. Legenda on kuitenkaan tuskin totta, koska Kolumbus toi ensimmäiseltä Amerikan matkaltaan vain vähän tavaroita.


title: Santa Maria Maggiore

text: Kirkko on tunnettu runsaista mosaiikeistaan. Huomattavin mosaiikki on apsiksessa kirkkosalin päässä oleva suuri, Neitsyt Marian taivaan kuningattareksi kruunausta esittävä mosaiikki, jossa on myös muita pyhimyksiä, eläimiä ja kasveja. Kuorin 46:sta alkuperäisestä mosaiikista 27 on edelleen olemassa.


title: European Wind Energy Association

text: European Wind Energy Association (EWEA) on tuulivoimatuottajien edunvalvontajärjestö, joka edistää tuulivoiman käyttöä Euroopassa ja maailmassa. Jäseninä on runsaat 300 yritystä yli 40 maasta. Jäsenyritysten markkinaosuus tuulivoiman maailmanmarkkinoista on lähes 98 prosenttia. Suomesta jäseninä ovat Winwind ja Tekes.


title: European Wind Energy Association

text: EWEA pyrkii vaikuttamaan tuulivoimatuotantoon liittyvään poliittiseen päätöksentekoon, antaa lausuntoja ja rahoittaa aiheeseen liittyvää tutkimusta. Järjestön toimisto on Brysselissä (Renewable Energy House). Järjestö on Global Wind Energy Council (GWEC) jäsen ja Euroopan uusiutuvan energian neuvoston European Renewable Energy Council] (EREC) perustajajäsen.


title: European Wind Energy Association

text: Tuulivoiman lisäämiseksi EWEAN:n mukaan valtioiden olisi nopeasti säädettävä lainsäädäntö, joka sisältäisi: kansallisen toimintasuunnitelman, yksityiskohtaiset ja sitovat tavoitteet eri sektoreille (sähkö, lämpö ja kuljetus), lainsäädännöllisesti vakaan uusiutuvan sähköntuotannon, EU:ssa merituulivoiman vauhdittamisen, uusiutuvan energian sähköverkkoyhteyksien kehittämisen ja tuulivoiman tutkimuksen lisäämisen.


title: European Wind Energy Association

text: EWEA:n mukaan EU:ssa on alkanut tuulivoimakausi vuonna 2010. EWEA:n mukaan tuulivoima on yleisin sähköntuotantomuoto Eurooppaan rakennettavassa uudessa sähkövoimassa; vuonna 2008 36 prosenttia ja seuraavana vuonna 39 prosenttia rakennetusta sähkövoimasta oli tuulivoimaa. EWEAn mukaan tuulivoiman etuja ovat omavaraisuus, taloudellisuus, polttoaineettomuus, teollisuuden, viennin ja kotimaisen työllisyyden kehitys, sähköntuoton savukaasuttomuus ja hiilidioksidittomuus ja kansalaisten enemmistön kannatus.


title: European Wind Energy Association

text: Tuottajajärjestö on asettanut omat tavoitteensa tuulivoimalla tuotetun sähkön tuotantomääräksi Euroopassa:


title: Ugra-Karma

text: Ugra-Karma on suomalaisen black metal -yhtye Impaled Nazarenen vuonna 1993 julkaistu toinen studioalbumi. Albumin alkuperäinen kansikuva kopioi laittomasti Madame Koslovskyn taidetta. Vuoden 1998 uusintapainokseen kansitaide vaihdettiin sekä levylle lisättiin kaksi bonuskappaletta, mutta tästä huolimatta muutamista levyistä kyseiset kappaleet puuttuivat kokonaan.


title: Ugra-Karma

text: Kaikki kappaleet kirjoittanut Kimmo Luttinen ja Mika Luttinen.


title: Orientalismi

text: Orientalismi-sanaa on käytetty yleisesti kuvaamaan länsimaalaisten harjoittamaa Lähi- ja Kaukoidän yhteiskuntien, kulttuurien ja kielten tutkimusta (orientalistiikka). Se tarkoittaa myös lännen tieteentekijöiden, kirjailijoiden ja taiteilijoiden luomaa yleistettyä ja homogeenistä kuvaa idästä.


title: Orientalismi

text: Orientalismilla on tarkoitettu muun muassa:


title: Orientalismi

text: Alkujaan orientti ja orientalismi viittasivat vain Lähi-idän maihin, koska ennen keskiaikaa Kaukoitää ei Euroopassa tunnettu ollenkaan, mutta ajan myötä käsitteet ovat siirtyneet tarkoittamaan yhä itäisempiä alueita sitä mukaa kuin niistä on Eurooppaan tullut tietoa.


title: Orientalismi

text: Tuhannen ja yhden yön tarinat käännettiin ranskaksi 1700-luvulla, ja ne vaikuttivat länsimaiden kuvaan Lähi-idästä. Ruotsissa tuli 1700-luvulla suosituksi lukea Jacob Jonas Björnståhlin orienttimatkojen kuvauksia. Kuvaukset haaremeista loivat seksuaalisävytteisiä mielikuvia. Samoihin aikoihin alkoi syntyä orientalishenkisiä teatteriesityksiä ja oopperoita. 1800-luvulla Egypti ja Algeria innostivat taidemaalareita ja runoilijoita.


title: Orientalismi

text: Orientalismin käsite muuttui merkittävästi Edward Saidin tuotannon ja erityisesti vuonna 1978 julkaistun teoksen "Orientalismi" myötä. Kirjassaan Said arvostelee eurooppalaisten luomaa kuvaa orientista ja kuvailee, kuinka länsimaissa on, osittain tarkoituksella, osittain tahattomasti, luotu tietynlainen tapa käsitellä Aasiaa ja Lähi-itää. Saidin mukaan tämä prosessi on itseään vahvistava: aina uudet matkustajat, kirjailijat ja taiteilijat ottivat vaikutteita edeltäjiltään siinä, miten he toivat julki juuri tietynlaista orienttia. Saidin mukaan tällä oli myös poliittinen tarkoitusperä, sillä sen avulla pyrittiin perustelemaan eurooppalaista imperialismia. Kyse on ollut osaltaan myös siitä, että eurooppalaiset ovat käyttäneet orienttia rakentaakseen omaa identiteettiään: Eurooppaa on näin voinut verrata itäisiin persoonallisuuksiin ja käsityksiin. Usein tähän vertailuun liittyi Euroopan nostaminen ylemmäksi suhteessa itään.


title: Orientalismi

text: Orientalismi ei siten Saidin mukaan ole vakava oppiaine vaan rasismin muoto ja imperialismin väline.


title: Orientalismi

text: Tutkijoiden Eva Packalénin ja Jari Sedergrenin mukaan Said tarkoittaa orientalismilla monia asioita, jotka kaikki kuitenkin jollakin tavalla kytkeytyvät toisiinsa. Yksi asia, johon Said viittaa orientalismilla, on akateemisuus eli se, että orienttia on määritelty pitkään määritelty eurooppalaisten eri alojen akateemisten keskustelujen ja instituutioiden kautta, muun muassa filologian, antropologian, historian ja sosiologian. Said on tutkinut sitä, miten nykyinen käsitys orientista on tieteessä muodostunut. Akateeminen orientalismi perustuu Saidin mukaan sellaiseen ajattelutapaan, jossa Orientti (Itä) ja Oksidentti (Länsi) eroavat toisistaan olemista koskevasti ja tiedollisesti.


title: Orientalismi

text: Said tarkastelee imperialismia yhtenä orientalismin muotona myös kulttuuriselta kannalta, sillä hän esittää, että eurooppalainen ja ennen kaikkea englantilainen fiktio ja 1800-luvun romaani sisältävät paljon viittauksia merentakaisiin siirtomaa-alueisiin. Se, että imperialismi oli läsnä kirjallisuudessa, vaikka vain viitteellisesti, on Saidin mukaan merkki siitä, että kansallinen ja imperialistinen ovat kietoutuneet yhteen, eikä niitä siis hänen mielestään voi eikä pidä käsitellä erillisinä. Kirjallisuus on siis omalta osaltaan vaikuttamassa kolonialismin rakentumiseen ja ylläpitoon. Said tuo kuitenkin esille myös sen, miten kirjallisuus on omalta osaltaan ollut valistusaatteen ja vapautta korostavien kertomusten avulla myös vaikuttamassa siirtomaiden vapautumiseen.


title: Orientalismi

text: Said aloitti suuntauksen, jota kutsutaan jälkikoloniaaliseksi kritiikiksi. Se on saanut monia merkittäviä kannattajia niin idässä kuin lännessä, mutta ilmestymisestään lähtien Saidin "Orientalismi" on saanut osakseen myös ankaraa arvostelua.


title: Sear

text: Sear oli vuonna 2001 perustettu suomalainen black metal/death metal -yhtye.


title: Harmaahilse

text: Harmaahilse on perunan tauti, jonka aiheuttaa "Helminthosporium solani" -sieni. Taudin oireena ovat perunan mukulan pinnalla olevat hopeanharmaat laikut. Kosteassa laikkuihin muodustuu taudinaiheuttajan mustia itiöitä, jolloin mukulat näyttävät nokisilta. Ruokaperunassa harmaahilse on lähinnä ulkonäköhaitta. Ruokaperunateollisuudessa harmaahilseisten perunoiden nopeampi nahistuminen aiheuttaa tappioita.


title: Harmaahilse

text: Harmaahilse leviää sairaan siemenperunan mukana, mutta taudinaiheuttajan itiöt voivat myös säilyä maassa ainakin seuraavaan kasvukauteen asti. Harmaahilseinen peruna ei idä normaalisti, mikä voi aiheuttaa aukkoisuutta perunakasvustoon. Tauti ei kuitenkaan yleensä alenna merkittävästi sadon määrää.


title: Harmaahilse

text: Harmaahilseen torjunta perustuu terveen siemenperunan käyttöön. Taudin leviämismahdollisuuksia voidaan vähentää sadon nopealla kuivauksella noston jälkeen ja ehkäisemällä veden tiivistyminen perunoiden pintaan varastossa. Harmaahilsettä voidaan torjua myös kemiallisesti siemenperunan peittauksella. Peittauksen tehoaineita voivat olla iprodioni ja imatsaliili.


title: SELL Student Games

text: SELL Student Games, tuttavallisemmin SELL-kisat on monilajiurheilutapahtuma, joka on avoin kaikille yliopisto- ja korkeakouluopiskelijoille ympäri maailman. Kisojen nimi on lähtöisin järjestäjämaiden Suomen, Viron, Latvian ja Liettuan maiden nimistä, kunkin maan omalla kielellä. Kisat järjestetään vuorovuosin kussakin maassa ja ne keräävät vuosittain 1800-2000 opiskelijaa.


title: SELL Student Games

text:
SELL-kisojen periaatteisiin kuuluu, että tulosrajoja ei aseteta, jolloin samalla viivalla kilpailevat niin maailman huiput, kuin tavalliset harrastelijat.
Nykyään kilpailut järjestetään pääsääntöisesti nk. kesälajeissa. Lajeina ovat yksilölajeista yleisurheilu, uinti, suunnistus, judo ja shakki. Joukkuelajeista puolestaan kisoissa esiintyy koripallo, lentopallo, (mini)jalkapallo ja salibandy. Lisäksi järjestäjästä riippuen SELL-kisoissa on myös ollut lajeina mm. tennis, sulkapallo, pöytätennis, paini, ultimate, joukkuevoimistelu ja jääkiekko.
Vuonna 1923 Suomen, Viron, Latvian ja Liettuan opiskelijaurheilujärjestöt solmivat yhteistyösopimuksen, jonka tuloksena syntyi SELL-kisat. Ennen toista maailmansotaa ehdittiin SELL-kesäkisoja pitää 13 kappaletta. Tuona aikana myös pidettiin erikseen SELL-talvikisoja sekä SELL-shakkiturnauksia. Viimeiset kisat ennen sotaa olivat Otepäässä pidetyt talvikisat 1940.


title: SELL Student Games

text: Miehityksen aikana kisoja ei luonnollisesti pystytty pitämään, mutta 21.4.1997 pidettiin jälleen Suomen, Viron, Latvian ja Liettuan opiskelijaurheiluliittojen kokous, jossa allekirjoitettiin sopimus SELL-kisojen herättämisestä henkiin. Tällöin kisat myös aukenivat kaikille yliopisto- ja korkeakouluopiskeljoille ympäri maailman.


title: Jouko Arho

text: Jouko Olavi Kaarlo Arho (14. joulukuuta 1908 Tampere – 27. helmikuuta 1950 Turku) oli suomalainen sotilas ja Mannerheim-ristin ritari numero 104. Miinalaiva Ruotsinsalmen päällikkönä toiminut Arho nimitettiin Mannerheim-ristin ritariksi 8. helmikuuta 1944. Sotilasarvoltaan Arho oli nimityshetkellä komentajakapteeni, komentajaksi hänet ylennettiin 4. kesäkuuta 1949.


title: Jouko Arho

text: Arhon erikoisala oli miinoitus ja miinanraivaus. Miinalaiva Louhen päällikkönä hän laski huomattavan osan talvisodan aikaisista miinoituksista. Hän myös otti osaa sodanjälkeiseen miinanraivaukseen koko virallisen keston ajan vuosina 1944–1950.


title: Esko Kausti

text: Esko Kausti (3. syyskuuta 1916 – 24. kesäkuuta 1944) oli talvi- ja jatkosotaan osallistunut suomalainen sotilas ja Mannerheim-ristin ritari numero 136.


title: Esko Kausti

text: Luutnantti Kausti johti jatkosodassa panssarintorjunta-joukkuetta. Joukkue tuhosi Neuvostoliiton 26 raskasta hyökkäysvaunua kahden päivän aikana kesäkuussa 1944. Kausti osallistui taisteluihin käyttäen panssarintorjuntatykkejä ja muita pienempiä lähitorjuntavälineitä.


title: Esko Kausti

text: Kausti kaatui kesäkuussa 1944 27-vuotiaana ollessaan tuhoamassa hyökkäysvaunua. Hänet nimitettiin kaatumisensa jälkeen Mannerheim-ristin ritariksi numero 136.


title: Jenna Dewan

text: Jenna Dewan Tatum (alk. Jenna Lee Dewan; s. 3. joulukuuta 1980 Hartford, Connecticut) on yhdysvaltalainen näyttelijä ja tanssija.


title: Jenna Dewan

text: Dewanin äiti Nancy on sukujuuriltaan saksalainen ja englantilainen ja isä Darryl puolestaan libanonilaista ja puolalaista syntyperää. Hänellä on kolme veljeä, Dawson, Dayne ja Daniel. Dewanin vanhemmat erosivat hänen ollessa nuori ja hänen äitinsä meni uusiin naimisiin. Perhe muutti Jennan lapsuudessa usein, ja hän valmistui Grapevine High Schoolista Texasissa. Dewan on harrastanut tanssia viisivuotiaasta alkaen ja oli myöhemmin koulunsa cheerleader. Valmistuttuaan high schoolista vuonna 1999 Dewan aloitti opiskelut Etelä-Kalifornian yliopistossa.


title: Jenna Dewan

text: Dewan aloitti uransa Janet Jacksonin taustatanssijana. Lisäksi hän on esiintynyt muiden artistien kuten Sean Paulin, Ciaran ja Christina Aguileran musiikkivideoilla.


title: Jenna Dewan

text: Dewan debytoi näyttelijänä vuonna 2002 elokuvassa "The Hot Chick". Hänen läpimurtonsa oli naispääosa tanssiaiheisessa elokuvassa "Step Up" (2006). Samana vuonna tuli ensi-iltaan elokuva "Kauna 2", jossa Dewan teki sivuroolin. Sittemmin hän on näytellyt merkittäviä rooleja televisiossa, kuten sarjoissa "Witches of East End" ja "Supergirl".


title: Jenna Dewan

text: Jenna Dewan seurustellut Justin Timberlaken ja Shane Westin kanssa. Nykyisen aviomiehensä Channing Tatumin hän tapasi "Step Upin" kuvauksissa ja pari kihlautui Mauin saarella vuonna 2008. Kesällä 2009 he avioituivat Malibussa, Kaliforniassa. Dewanin ja Tatumin esikoistytär Everly Elizabeth Maiselle Tatum syntyi 31. toukokuuta 2013 Lontoossa. Aviopari ilmoitti huhtikuussa 2018 erovansa.


title: Jenna Dewan

text: Dewan on eläinoikeusaktivisti sekä vegaani.


title: Eero Leppänen

text: Eero Kaarlo Olavi Leppänen (12. marraskuuta 1907 Kauhava – 27. kesäkuuta 1944 Portinhoikka) oli Mannerheim-ristin ritari numero 135. Jääkäripataljoona 4:n pataljoonankomentajana toiminut Leppänen nimitettiin Mannerheim-ristin ritariksi kuolinpäivänään 27. kesäkuuta 1944. Sotilasarvoltaan hän oli nimityshetkellä majuri.


title: Eero Leppänen

text: Leppänen kaatui jatkosodassa johtaessaan vastahyökkäystä Portinhoikassa.


title: Auno Kuiri

text: Auno Johannes Kuiri (25. syyskuuta 1897 Tervola – 16. maaliskuuta 1978 Turku) oli Mannerheim-ristin ritari numero 128. Mannerheim-ristin ritarin arvon hän sai 27. kesäkuuta 1944. Sotilasarvoltaan hän oli jääkärieverstiluutnantti.


title: Auno Kuiri

text: Kuiri kävi kansakoulun ja suoritti yksityisesti viidennen luokan Turun suomalaisessa lyseossa vuonna 1920 ja seitsemännen luokan Heinolan keskikoulun jatkoluokilta vuonna 1937. Kuiri suoritti myös jääkärialipäällystölle järjestetyn aktiiviupseerikurssin Kadettikoulussa vuonna 1921 ja pioneerikurssin Haminassa vuonna 1921 sekä Taistelukoulun komppanianpäällikkökurssin vuonna 1929. Lisäksi hän suoritti muun muassa hiihtoteknillisen kurssin vuonna 1931 ja upseerien hiihto- ja voimistelukurssin vuonna 1937.


title: Auno Kuiri

text: Kuiri työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 12. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa.


title: Auno Kuiri

text: Kuiri saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi yliluutnantti Gunnar Emil von Hertzenin hiihto-osastoon Satakunnan rintamalle. Myöhemmin hänet siirrettiin maaliskuun lopulla joukkueenjohtajaksi Hämeenkyrön asevelvolliseen komppaniaan. Hän otti osaa sisällissodan taisteluihin Antoman-Saunaluodon akselilla, Suodenniemessä ja Epilässä. Myöhemmin hän toimi varmistus- ja puhdistustehtävissä Kullaalla ja Porin ympäristössä. Hänet määrättiin 20. toukokuuta 1918 alkaen Porin rykmentin täydennyspataljoonaan, mistä muodostettiin samoin kuin rykmentistäkin myöhemmin Tammisaaren vartiopataljoona.


title: Auno Kuiri

text: Kuiri siirrettiin Tammisaaren vartiopataljoonasta 9. lokakuuta 1918 Itämeren jalkaväkirykmentti n:o 1:een, mistä taasen muodostettiin myöhemmin Porin rykmentti. Hän toimi rykmentissä aluksi joukkueenjohtajana I pataljoonan 3. komppaniassa, mutta määrättiin 1. heinäkuuta 1921 alkaen joukkueenjohtajaksi 2.konekiväärikomppaniaan ja 1. syyskuuta 1926 alkaen 7. komppaniaan. Hänet siirrettiin 15. kesäkuuta 1928 alkaen Polkupyöräpataljoona 3:een ja määrättiin 3. komppanian päälliköksi ja edelleen 1. marraskuuta 1928 konekiväärikomppanian päälliköksi ja 9. maaliskuuta 1929 jälleen 3. komppanian päälliköksi. Lopulta hänet siirrettiin 12. marraskuuta 1930 alkaen 5. komppanian päälliköksi Porin rykmenttiin.


title: Auno Kuiri

text: Kuiri osallistui talvisotaan pataljoonan komentajana Jalkaväkirykmentti 15:ssä ja osallistui taisteluihin Lähteen lohkolla, Summassa, Suokannaksella, Näykkijärvellä ja Viipurissa.


title: Auno Kuiri

text: Välirauhan aikana Kuiri jatkoi edelleen samassa tehtävässä, kunnes siirrettiin pataljoonan komentajaksi 5. Prikaatiin. Jatkosodan puhjettua hän jatkoi edelleen samassa tehtävässä Prikaatista muodostetussa Jalkaväkirykmentti 5:ssä ja osallistui taisteluun Säiniöllä, missä hän haavoittui vakavasti ja lähetettiin toipumaan sotasairaalaan. Vuonna 1942 hän palasi sotasairaalasta toivuttuaan haavoistaan ja hänet sijoitettiin pataljoonan komentajaksi hänelle tuttuun Jalkaväkirykmentti 5:een, missä hän palvelikin 20. kesäkuuta 1944 saakka, jolloin hänet nimitettiin Jalkaväkirykmentti 25:n komentajaksi. Jatkosodassa hän otti osaa taisteluihin Pukallusjärvellä, Säämälässä, Kananojalla, Nuijanmaalla, Talissa, Perkjärvellä, Pilppulassa, Näätälissä, Karisalmella ja Ihantalassa.


title: Auno Kuiri

text: Sotien jälkeen Kuiri palveli edelleen samassa joukossa, kunnes hänet siirrettiin pataljoonan komentajaksi Jalkaväkirykmentti 3:een. Vuonna 1945 hänet siirrettiin pataljoonan komentajaksi Jalkaväkirykmentti 6:een, missä hän toimi komentajan viransijaisena vuoteen 1947 saakka, jolloin hänet nimitettiin kyseessä olevaan virkaan. Hänet pidätettiin epäiltynä osallistumisesta asekätkentään ja hän erosi vakinaisesta palveluksesta vuonna 1949 ja siirtyi sen jälkeen KOP:n konttorinhoitajaksi Mellilään ja työskenteli tehtävässä vuoteen 1952 saakka.


title: Auno Kuiri

text: Kuiri kuoli 1978, ja hänet on haudattu Turun hautausmaalle.


title: Auno Kuiri

text: Kuiri toimi opetusupseerina useilla kursseilla Suomenlinnan vartiopataljoonassa vuonna 1919 ja Reserviupseerikoulussa vuonna 1922 sekä Jalkaväen kapitulanttikoulussa vuonna 1927 ja Porin rykmentissä hän toimi opetusupseerina useina vuosina.


title: Auno Kuiri

text: Kuiri toimi Porin rykmentin kunnianeuvoston varajäsenenä vuosina 1933–1934 ja turkulaisen urheilu ja voimisteluseura Riennon johtokunnan jäsenenä vuosina 1925–1927 ja 1945–1950 sekä Kaarinan kunnanvaltuuston jäsenenä vuosina 1933–1936. Hän toimi myös Turun Työnantajain- ja Turun Käsi- ja Pienteollisuusyhdistys r.y:n toiminnanjohtaja vuosina 1954–1969 ja Voimistelu- ja urheiluseura Mellilän Huovien johtokunnan jäsenenä ja seuraneuvojana vuodesta 1950 alkaen sekä Varsinais-Suomen Maakuntaliiton teollistamistoimikunnan jäsenenä vuosina 1961–1969. Punaisen Ristin Killan valtuuskunnan puheenjohtajana hän toimi vuodesta 1958 alkaen.


title: M/S Apollo (1964)

text: M/S Apollo () oli vuonna 1964 Ruotsissa Rederi Ab Slitelle valmistunut matkustaja-autolautta. Slite oli yksi Viking Linen osakasvarustamoista, ja "M/S Apollo" oli ensimmäinen laiva, joka maalattiin yhtiön punaisella tunnusvärillä. Alus sai kylkiinsä suuret "Ålandspilen"-tekstit.


title: M/S Apollo (1964)

text: Alus romutettiin Kreikassa "Agios Nektarios" -nimisenä vuonna 2006.


title: Kauno Turkka

text: Kauno Josef Vilhelm Turkka (6. marraskuuta 1898 Alahärmä – 17. tammikuuta 1944 Rajajoki) oli Mannerheim-ristin ritari numero 126. Pataljoonankomentajana Jalkaväkirykmentti 27:ssä toiminut Turkka nimitettiin Mannerheim-ristin ritariksi 16. tammikuuta 1944. Sotilasarvoltaan hän oli nimityshetkellä everstiluutnantti. Turkka on haudattu Kalevankankaan hautausmaan sankarihautaan.


title: Eve 6

text: Eve 6 on rockbändi Etelä-Kaliforniasta, joka tunnetaan parhaiten kappaleista "Inside Out" "Leech" ja "Here's to the night". Yhtyeen musiikkityyli on useimmiten rockia ja punkrockia. Bändi hajosi vuonna 2004, mutta se perustettiin uudestaan niin, että mukana entisestä kolmesta jäsenestä ovat Max Collins (laulu, basso) ja Tony Fagelson (rummut). Vuonna 1995-2004 vaikuttaneessa kokoonpanossa oli edellä mainittujen lisäksi mukana myös Jon Siebels (kitara).


title: Eve 6

text: Huonomyyntistä "It's All In Your Head" -levyä seurasi se, että Eve 6 menetti levytyssopimuksensa RCA:n kanssa. Eve 6 soitti viimeisen kerran yollä 15. heinäkuuta 2004. Max ja Tony perustivat uuden yhtyeen, The Sugi Tapin, jonka kanssa he ovat nauhoittaneet muutamia demoja ja esiintyneet muutamilla keikoilla.


title: Eve 6

text:
1. lokakuuta 2007 The Sugi Tap vaihtoi nimeänsä, ja siitä muodustui uusi Eve 6. Tässä ote Tonyn ja Maxin kirjeestä, jonka he julkaisivat MySpace-sivustollaan.
"Hei tytöt ja pojat,
Meillä on suuria uutisia. Ette ehkä voineet kuvitelle sitä, mutta kyllä, Eve 6 on täällä taas. Kolmen vuoden tauon jälkeen laitoimme kamamme yhteen ja soitamme jälleen yhdessä..."


title: Niilo Korhonen

text: Niilo Juhani Korhonen (15. joulukuuta Nilsiä 1915 – 26. syyskuuta 1943 Ontajoki) oli Mannerheim-ristin ritari numero 107. Jalkaväkirykmentti 10:ssä komppanian päällikkönä toiminut Korhonen nimitettiin Mannerheim-ristin ritariksi 8. helmikuuta 1943. Sotilasarvoltaan hän oli nimityshetkellä luutnantti. Korhonen on haudattu Kuopion sankarihautaan.


title: Toimi Ovaskainen

text: Toimi Ovaskainen (17. syyskuuta 1909 Karttula – 29. marraskuuta 1991 Kaarina) oli Mannerheim-ristin ritari numero 108. Moottoritorpedoveneen päällikkönä toiminut Ovaskainen nimitettiin Mannerheim-ristin ritariksi 8. maaliskuuta 1943. Sotilasarvoltaan hän oli nimityshetkellä sotilasmestari. Ennen sotatoimien päättymistä hänet ylennettiin aliluutnantiksi. Sotien jälkeen Ovaskainen toimi muun muassa yksityisyrittäjänä sekä isännöitsijätoimiston johtajana.


title: Veikko Leskinen

text: Veikko Kullervo Leskinen (31. toukokuuta 1920 Kuhmo – 21. maaliskuuta 1958 Nilsiä) oli suomalainen sotilas ja Mannerheim-ristin ritari numero 112. Kaukopartio-osaston johtajana 3. divisioonassa toiminut Leskinen nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli nimityshetkellä luutnantti. Leskisen sotien aikana suorittamien partioretkien pituus oli yli 5 000 kilometriä. Leskinen kuoli 37-vuotiaana sydänkohtaukseen.


title: Leevi Moisander

text: Leevi Veli Moisander (18. lokakuuta 1907 Muolaa – 29. toukokuuta 1997 Turku) oli Mannerheim-ristin ritari numero 113. Tähystäjäaliupseerina KevPsto 14:ssä palvellut Moisander nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli vääpeli. Sotien jälkeen Moisander työskenteli kiinteistönvälittäjänä.


title: Arvi Liikkanen

text: Arvi Anton Liikkanen (1. joulukuuta 1912 Sippola – 8. tammikuuta 1980 Sippola) oli Mannerheim-ristin ritari numero 114. Jalkaväkirykmentti 25:ssä joukkueenjohtajana toiminut Liikkanen nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli kersantti. Sotien jälkeen Liikkanen työskenteli paperityöntekijänä Myllykoski Oy:ssä.


title: Eino Laisi

text: Eino Laisi (20. maaliskuuta 1908 Säkkijärvi – 29. syyskuuta 1986 Salo) oli Mannerheim-ristin ritari numero 115. Tykkiryhmän johtajana 4. divisioonan 34. tykkikomppaniassa (34.TykK/4.D.) toiminut Laisi nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli korpraali, mutta ylennettiin alikersantiksi vuonna 1968 Sotien jälkeen Laisi työskenteli maanviljelijänä. Hänet on haudattu Saloon Helisnummen hautausmaalle.


title: Eino Laisi

text: "Ylipäällikkö on pvm:llä 4.6.43 nimittänyt Vapaudenristin 2. luokan Mannerheim-ristin ritariksi korpraali Eino Laisin. Korpraali Laisi on koko sodan ajan toiminut panssaritorjuntatykin ampujana osoittaen tänä aikana erinomaista oma-aloitteisuutta, suurta urhoollisuutta ja alallaan hyvää taituruutta. Erikoisesti kunnostautui hän Viipurin taistelujen aikana. Vihollisen tehdessä voimakkaan, hyökkäysvaunujen ja tykistön tukeman ulosmurtoyrityksen Viipurin motista Säiniön aseman luona tuhosi korpraali Laisi seitsemän vihollisen hyökkäysvaunua, sekä jääden käteen haavoittuneena yksin vihollisen saartamalle tykille, vielä viisi kuorma-autoa. Tällä teollaan korpraali Laisi ratkaisevasti vaikutti Säiniön suurmotin muodostumiseen pysäyttäessään suurkolonnan alkupään. Sairaalasta palattuaan on hän edelleen osoittanut erinomaista taituruutta ja pelottomuutta tuhotessaan tykillään vihollisen bunkkereita."


title: Miou-Miou

text: Miou-Miou (oik. Sylvette Héry tai Herry; s. 22. helmikuuta 1950 Pariisi) on ranskalainen näyttelijä.


title: Miou-Miou

text: Miou-Miou sai vuonna 1980 parhaan naisnäyttelijän César-palkinnon roolistaan elokuvassa "Minun tarinani" ("La dérobade", 1979). Lumiere-palkinnon hän sai 1998 roolistaan elokuvassa "Nettoyage à sec" (1997). Muita hänen elokuviaan ovat "Riipukset" (1974), "Iltapuku" (1986) ja "Milou toukokuussa" (1989).


title: Miou-Miou

text: Miou-Mioulla on kaksi lasta. Ensimmäisen isä on näyttelijä Patrick Dewaere ja toisen laulaja Julien Clerc. Näyttelijästä oli käytetty kissan nau'untaan viittaavaa lempinimeä jo ennen huomattavaa menestystä 1970-luvulla.


title: Timo Puustinen

text: Timo Johannes Puustinen (19. kesäkuuta 1909 Iisalmi – 13. helmikuuta 1962 Kuopio) oli Mannerheim-ristin ritari numero 117. Jalkaväkirykmentti 10:ssä pataljoonan komentajana toiminut Puustinen nimitettiin Mannerheim-ristin ritariksi 1. elokuuta 1943. Sotilasarvoltaan hän oli nimityshetkellä majuri.


title: Timo Puustinen

text: Ylioppilaaksi tultuaan Puustinen kävi reserviupseerikurssi 21:n 1931–1932 sekä kadettikurssi 16:n 1932–1934. Puustinen toimi nuorempana upseerina Pohjan rykmentissä 1934–1939 sekä reserviupseerikoulussa 1939. Talvisodan aikana Puustinen toimi kouluttajana ja komppanianvarapäällikkönä Sotakoulutuskeskuksessa. Jatkosodan alettua Puustinen oli komppanianpäällikkönä JR 10:ssä ja sittemmin pataljoonan komentajana 1942–1944. Sodan jälkeen Puustinen toimi muun muassa toimistoupseerina Kuopion sotilaspiirin esikunnassa 1944–1945, JR 2:n esikuntapäällikkönä 1945–1946, toimistopäällikkönä Kuopion sotilaspiirissä 1946–1947, huoltopäällikkönä 1947–1948 ja järjestelytoimiston päällikkönä 1948–1953. Savo-Karjalan sotilasläänin esikunnassa Puustinen oli toimistopäällikkönä 1953–1955. 2. prikaatissa ja myöhemmin Pohjois-Savon prikaatissa hän oli pataljoonankomentajana 1955–1961 sekä esikuntapäällikkönä 1961–1962.


title: Timo Puustinen

text: Asekätkentäjutun yhteydessä 1945–1947 Puustinen oli pidätettynä 23 kuukautta.


title: Timo Puustinen

text: Ylennykset: reservivänrikki 14.10.1932, vänrikki 16.5.1934, luutnantti 16.5.1936, kapteeni 20.9.1940, majuri 1.11.1942, everstiluutnantti 13.1.1960.


title: Penteeni

text:
Penteeni on alkeeneihin kuuluva hiilivety, jossa molekyylin muodostaa 5 hiiliatomia ja 10 vetyatomia. Penteenin kemiallinen kaava on CH ja moolimassa 70,13 g/mol.
Joidenkin hiiliatomien välillä on siis kaksoissidos. Penteenillä on isomeerisia muotoja.


title: Penteeni

text: Suoraketjuisia penteenin isomeereja ovat:


title: Penteeni

text: Haaraketjuisia penteenin isomeereja ovat:


title: Julien Clerc

text: Paul Alain Leclerc eli Julien Clerc (s. 4. lokakuuta 1947) on ranskalainen laulaja.


title: Julien Clerc

text: Clerc teki tiivistä yhteistyötä lauluntekijä Étienne Roda-Gil in kanssa aina vuoteen 1980. Hän oli noussut Ranskassa maineeseen jo vuonna 1969 esittämällä pääroolin "Hair"-musikaalin ranskankielisessä tuotannossa.


title: Julien Clerc

text: Vuonna 2003 Julien Clercistä tehtiin UNHCR:n hyvän tahdon lähettiläs. Eräs hänen tunnetuimmista lauluistaan on "Partir", jonka oikeudet hän myi YK:lle. Hänellä ja näyttelijätär Miou-Mioulla on vuonna 1978 syntynyt yhteinen tytär.


title: Kari Piironen

text: Kari Piironen (s. 31. lokakuuta 1947 Mellilä) on suomalainen iskelmälaulaja, joka kruunattiin tangokuninkaaksi Seinäjoen Tangomarkkinoilla 1988. Yli 50 vuotta keikkaillut Piironen on levyttänyt 14 albumia ja lähes 200 kappaletta.


title: Kari Piironen

text: Nuorena Ruotsiin muuttanut Piironen osallistui ensimmäisen kerran Seinäjoen Tangomarkkinoille vuonna 1987. Seuraavana vuonna hän osallistui kilpailuun toisen kerran ja voitti.


title: Kari Piironen

text: Piironen valmistui vuonna 2006 musiikkipedagogiksi. Hän on toiminut Lappeenrannan musiikkiopistossa laulun lehtorina. Piironen on asunut vuodesta 1996 saakka Viitasaarella yhdessä vaimonsa kanssa. Myös Piirosen sisko Vuokko oli iskelmälaulaja.


title: Kari Piironen

text: Piirosella todettiin vuoden 2017 alussa keuhkosyöpä ja hän joutui peruuttamaan kaikki keväälle Suomeen ja Ruotsiin suunnitellut 50-vuotisjuhlakonserttinsa.


title: Santo André

text: Santo André [-dre:´] on kaupunki Brasiliassa, São Paulon osavaltiossa.


title: Santo André

text: Kaupunki on São Paulon kaakkoinen esikaupunki. Vuonna 1996 siellä oli 625 000 asukasta. Santo Andréssa on tekstiili-, metalli- ja lentokoneteollisuutta.


title: Patrick Dewaere

text: Patrick Dewaere (26. tammikuuta 1947 – 16. heinäkuuta 1982) oli ranskalainen näyttelijä. Hän syntyi Saint-Brieuc'ssa ja teki läpimurtonsa vuonna 1974 roolilla Bertrand Blierin elokuvassa "Riipukset". Lupaava ura päättyi itsemurhaan Pariisissa 35-vuotiaana.


title: Patrick Dewaere

text: Dewaeren mukaan on nimetty palkinto. Hänestä on lisäksi tehty dokumentti, ja Raphaël on levyttänyt hänen kunniakseen laulun "Chanson pour Patrick Dewaere".


title: Patrick Dewaere

text: Dewaeren tunnettuihin myöhäisiin elokuvarooleihin lukeutuu mm. osa "Isäpuolessa" (1981).


title: Kriittinen realismi

text: Kriittinen realismi on tietoteoreettinen näkemys ja havaitsemisen teoria, jonka mukaan todellisuutta ei pystytä havaitsemaan sellaisenaan, mutta tiede yrittää saavuttaa yhä parempaa tietoa todellisuudesta. Käsitykset eivät siis vastaa totuutta täydellisesti, mutta tieteen itseäänkorjaavan menetelmän myötä lähestyvät sitä, eli käsitysten totuudenkaltaisuus kasvaa.


title: Kriittinen realismi

text: Kriittinen realismi oli myös Venäjällä vaikuttaneen taiteilijaryhmä Vaeltajien taiteellinen metodi.


title: Raphaël

text: Raphaël Haroche eli Raphael (s. 7. marraskuuta 1975) on ranskalainen laulaja. Hänen äitinsä on argentiinalainen ja isä venäläinen.


title: Raphaël

text: Raphael tuli alun perin tunnetuksi duetollaan "Sur la route" Jean-Louis Aubertin kanssa. Hänet valittiin "Victoires de la Musique" -gaalassa 2006 vuoden miesartistiksi, ja samana vuonna "NRJ Music Awards" valitsi hänet vuoden ranskankieliseksi miesartistiksi.


title: Raphaël

text: Raphael on noussut kuuluisuuteen 2000-luvun alkuvuosina.


title: Luettelo Freud Marx Engels & Jungin kappaleista

text: Tämä on luettelo Freud Marx Engels & Jung -yhtyeen levyttämistä kappaleista aakkosjärjestyksessä. Listassa on kaikkiaan 149 kappaletta.


title: Waldemar Baszanowski

text: Waldemar Baszanowski (15. elokuuta 1935 – 29. huhtikuuta 2011) oli puolalainen urheilujohtaja ja painonnoston olympiavoittaja.


title: Waldemar Baszanowski

text: Baszanowski voitti olympiakultaa painonnoston kevyessä sarjassa (alle 67,5 kg) Tokiossa 1964 ja Méxicossa 1968. Tokiossa sekä Baszanowski että Neuvostoliiton Vladimir Kaplunov tekivät maailmanennätyksen 432,5 kg mutta puolalainen oli kevyempi ja voitti siten kultaa. Punnerruksessa Baszanowski nosti 132,5 kg häviten Kaplunoville 7,5 kiloa mutta tempauksessa hän tasoitti tilanteen nostamalla olympiaennätyksen 135 kg. Työnnössä molemmat saivat ylös olympiaennätyspainot 165 kg. Méxicossa Baszanowski teki 15 kiloa paremman tuloksen kuin hopeamitalisti, Iranin Parviz Jalayer. Baszanowskin sekä punnerrus- että tempaustulos oli 135 kg ja työnnössä hän teki uuden olympiaennätyksen 167,5 kg. Rooman 1960 olympialaisissa hän sijoittui viidenneksi ja Münchenissä 1972 neljänneksi hävittyään 2,5 kiloa maanmiehelleen Zbigniew Kaczmarekille.


title: Waldemar Baszanowski

text: Baszanowski voitti maailmanmestaruuden kolmasti ja Euroopan mestaruuden viidesti.


title: Waldemar Baszanowski

text: Vuodesta 1999 vuoteen 2008 Baszanowski toimi Euroopan Painonnostoliiton puheenjohtajana.


title: Anne Fletcher

text: Anne Fletcher (s. 1. toukokuuta 1966) on yhdysvaltalainen elokuvaohjaaja. Hän syntyi Detroitissa, Michiganissa, ja aloitti uransa elokuvien parissa 1990-luvulla. Hänet tunnettiin alun perin tanssijana ja elokuvakoreografina, joka toimi myös ajoittaisena näyttelijänä.


title: Anne Fletcher

text: Vuonna 2006 Anne Fletcherin ohjaus "Step Up" oli suuri kansainvälinen menestys.


title: Gräddö

text:
Gräddö on pientaajama (ruots. "småort") Norrtäljen kunnassa Ruotsissa. Gräddö sijaitsee entisen Rådmansön pitäjän ja maalaiskunnan alueella Itämeren rannikolla. Vuoden 2010 lopussa pientaajamassa oli 250 asukasta.
Autolauttaliikenne Ruotsista lounaiseen Suomeen alkoi vuonna 1959 Rederi AB Vikinglinjenin aloittaessa reitillä Gräddö – Maarianhamina – Galtby (Korppoo). Vuonna 1960 liikenne siirtyi Kapellskärin satamaan noin viisi kilometriä Gräddöstä etelään. Siljavarustamon autolautta M/S Holmia, liikennöi lyhyen aikaa 16. marraskuuta 1966 alkaen Naantali–Gräddö reittiä. Gräddössä on nykyään venesatama.


title: SRY

text: SRY (Sex-determining Region Y) on sukupuolen määräävä geeni ihmisen ja muiden kädellisten Y-kromosomin ääriosassa lähellä pseudoautosomaalista aluetta. Ihmisen Sry geeni muodostuu yhdestä eksonista. Eksoni tuottaa 900 emäsparia käsittävän transkriptin. Transkripti puolestaan koodittaa 204 aminohaposta koostuvaa proteiinia.


title: SRY

text: Suurimmalla osalla muista nisäkkäistä vastaava geeni on UBE1.


title: Bertrand Tavernier

text: Bertrand Tavernier (s. 25. huhtikuuta 1941 Lyon) on ranskalainen elokuvaohjaaja ja -käsikirjoittaja. Hänen tunnetuimpiin ohjauksiinsa lukeutuu varhaisen tuotannon "Juhla voi alkaa" ("Que la fête commence...", 1974), jolla hän voitti vuonna 1976 parhaan ohjaajan César-palkinnon.


title: Kokenillikirva

text: Kokenillikirva ("Dactylopius coccus" vanh. "Coccus cacti") on Meksikosta ja Etelä-Amerikasta kotoisin oleva pieni kirvalaji. Se käyttää ravinnokseen kaktuksia. Lajin naaraista on tehty punaista väriainetta (E 120). Väriaineesta käytetään nimiä karmiinit, kokkiniili tai karmiinihappo.


title: Kokenillikirva

text: 1900-luvun alussa kokenillikirvoja ja niiden ravintokasviksi sopivia opuntiakaktuksia istutettiin Australiaan. Kaktuksista tuli paha rikkakasvi.


title: Kokenillikirva

text: Elintarviketeollisuus käyttää karmiinia punaisena väriaineena muun muassa makeisissa ja juomissa, joissakin punaisissa mehuissa, punaviineissä, likööreissä ja esimerkiksi Camparissa. Monet vegaanit ja muut eläinystävälliseen kuluttamiseen pyrkivät välttävät eettisistä syistä karmiinia sisältäviä tuotteita ja valitsevat kasviperäisillä väreillä, kuten punajuurella, värjätyn tuotteen.


title: Jimmy Webb

text: Jimmy Webb (s. 15. elokuuta 1946 Elk City, Oklahoma, Yhdysvallat) on yhdysvaltalainen laulaja, lauluntekijä ja pianisti.


title: Jimmy Webb

text: Webb sävelsi tunnetuimmat kappaleensa 19–21-vuotiaana. Hänen kuuluisimpia kappaleitaan on muun muassa vuonna 1968 julkaistu ”MacArthur Park”, jonka esitti alun perin näyttelijä-laulaja Richard Harris.


title: Jimmy Webb

text: Vaikutteita Webb on saanut muun muassa Burt Bacharachilta.


title: Peter George

text: Peter George (s. 29. kesäkuuta 1929) on entinen yhdysvaltalainen painonnostaja ja olympiavoittaja.


title: Peter George

text: Peter George saavutti ensimmäisen kolmesta olympiamitalistaan Lontoossa 1948, kun hän sai hopeaa painonnoston keskisarjassa (alle 75 kg). Hänen lopputuloksensa 382,5 kg koostui punnerrustuloksesta 105 kg, tempaustuloksesta 122,5 kg ja työntötuloksesta 155 kg. Hän yritti vielä työntää uuden maailmanennätyksen 165 kg, jolla hän olisi voittanut kultaa, mutta yritys epäonnistui ja hänen maanmiehensä Frank Spellman voitti kultaa tuloksella 390 kg otettuaan Georgesta 12,5 kilon etumatkan 117,5 kilon punnerrustuloksellaan.


title: Peter George

text: Helsingin 1952 olympialaisissa George punnersi tuloksekseen 115 kg, tempasi 127,5 kg ja työnsi 157,5 kg. Yhteistuloksellaan 400 kg hän voitti kultaa 10 kilon erolla Kanadan Gérard Grattoniin. Melbournen 1956 olympialaisissa George sijoittui hopealle punnerrettuaan 122,5 kg, tempaistuaan 127,5 kg ja työnnettyään 162,5 kg. Yhteistuloksellaan 412,5 kg hän hävisi 7,5 kiloa Neuvostoliiton Fjodor Bogdanovskille. George, joka tuolloin työskenteli hammaslääkärinä Yhdysvaltain armeijassa, taisteli jälleen loppuun asti kultamitalista yrittäen työntää maailmanennätystä 170 kg mutta yritys epäonnistui.


title: Peter George

text: Peter George voitti maailmanmestaruuden viidesti.


title: Tom DeLay

text: Thomas Dale DeLay (s. 8. huhtikuuta 1947 Laredo, Teksas) on republikaanipoliitikko ja entinen Yhdysvaltain edustajainhuoneen jäsen Texasista. Hänet tunnetaan lempinimellä "The Hammer" () harjoittamastaan tiukasta puoluekuristaan. Hän oli edustajainhuoneen enemmistöjohtaja 2003–2006, jolloin hän yhdisti republikaanit tukemaan presidentti George W. Bushin agendaa.


title: Tom DeLay

text: DeLay valittiin 1978 Teksasin osavaltion edustajainhuoneeseen. Hän istui Teksasin edustajainhuoneessa 1979–1984. DeLay valittiin Yhdysvaltain edustajainhuoneeseen vaaleissa 1984. DeLay sai mainetta loistavana varainkerääjänä, ja hän auttoi monia kongressiin yrittäviä republikaaniehdokkaita. DeLayn ansioksi voi osittain laittaa republikaanien vaalivoitto 1994. Republikaanit saivat takaisin enemmistöpuolueensa aseman neljään vuosikymmeneen.


title: Tom DeLay

text: DeLay valittiin vuonna 1995 republikaanien whipiksi, jonka tehtävänä oli varmistaa, että puolueen jäsenet saapuisivat merkittäviin äänestyksiin ja äänestäisivät sovitun kannan mukaan. Hän sai tuona aikana lempinimekseen "The Hammer" kovan puoluekurinsa takia. DeLay oli merkittävässä roolissa vuonna 1998, kun presidentti Bill Clintonia syytettiin virkavirheestä. Hän järjesti kristillisen oikeiston edustajia lobbaamaan republikaaniedustajia äänestämään Clintonin virkavirheen puolesta. Edustajainhuoneessa ehdotus menikin läpi, mutta senaatti äänesti virkavirhettä vastaan.


title: Tom DeLay

text: DeLay nousi vuonna 2003 edustajainhuoneen enemmistöjohtaksi, eli enemmistönä olevan puolueen ryhmäjohtajaksi.


title: Tom DeLay

text: DeLay joutui eroamaan enemmistöjohtajan paikalta syyskuussa 2005, kun häntä syytettiin Teksasissa rikollisesta salaliitosta vaalikampanjan aikana 2002. Republikaanisääntöjen mukaan enemmistöjohtaja joutuu rikollisten syytteiden edessä jättämään paikkansa ainakin väliaikaisesti.


title: Tom DeLay

text: Korruptiosyytteiden takia DeLay päätti erota kongressista kokonaan helmikuussa 2006. DeLayn saamien syytteiden lisäksi hänen suhteensa tuomittuun lobbariin Jack Abramoffiin on ollut myös tarkastelussa. DeLayn kaksi entistä avustajaa on myös tuomittu Abramoff-jutun yhteydessä. DeLay on kiistänyt kaikki häneen kohdistuvat syytökset.


title: Opava

text: Opava (, ) on Tšekin Määrin-Sleesian läänissä sijaitseva kaupunki, jonka läpi virtaa Opava-joki. Aiemmin kaupunki oli Sleesian pääkaupunki. Vuoden 2005 laskennan mukaan Opavassa elää 59 843 ihmistä.


title: Opava

text: Ensimmäiset tiedot Opavasta ovat vuodelta 1195. Kaupunkioikeudet (Magdeburgin kaupunginoikeudet) sille myönnettiin vuonna 1224.


title: Opava

text: Sijaintinsa vuoksi Opava palvelee keskuksena monille ympäröiville kylille ja kaupungeille sekä talouden, että kulttuurin aloilla. Tšekin tasavallan vanhin museo avattiin yleisölle vuonna 1814 ja se sijaitsee Opavassa. Perinnettä jatkaa myös Sleesian maakuntamuseo Opavassa, joka rakennettiin vuosien 1893–1895 aikana. Lisäksi kaupungissa on mm. Tiedeakatemian Sleesian instituutti ja Sleesian yliopisto.


title: Opava

text: Kaupungissa ei puhuta joitakin palvelualojen paikkoja lukuun ottamatta juuri lainkaan englantia. Osa paikallisista puhuu kuitenkin jonkin verran saksaa. Noin parinkymmenen minuutin ajomatkan päässä sijaitsee Ostravan kaupunki, jossa on lentokenttä.


title: Volker Weidler

text: Volker Weidler (s. 18. maaliskuuta 1962 Heidelberg, Länsi-Saksa) on saksalainen kilpa-autoilija. Hän osallistui urallaan kymmeneen F1-kilpailuun Rial-tallin autolla, mutta karsiutui niissä jokaisesta.


title: Volker Weidler

text: Weidler voitti Le Mansin 24 tunnin ajon Mazda 787B -autolla vuonna 1991 yhdessä Johnny Herbertin ja Bertrand Gachot'n kanssa. Weidler voitti myös Saksan Formula 3000 -sarjan mestaruuden vuonna 1985.


title: Miguel Ángel Martín Perdiguero

text: Miguel Ángel Martín Perdiguero (s. 14. lokakuuta 1972 San Sebastián de los Reyes, Madridin maakunta, Espanja) on entinen espanjalainen maantiepyöräilijä. Perdiguero aloitti uransa ammattilaisena vuonna 1997 Kelme-tallissa. Hän jatkoi tallissa kauden 1998 loppuun, jonka jälkeen hän siirtyi O.N.C.E.-Deutsche Bank -talliin. Kaudella 2000 hän ajoi Vitalicio Seguros -tallissa. Kausina 2001–2002 hän kilpaili Cantina Tollo-Acqua & Sapone -tallin väreissä sekä kaudella 2003 Domina Vacanze Elitron -joukkueessa. Vuosi 2004, jolloin hän kilpaili Saunier Duval-Prodir -tallissa, oli Perdigueron uran kohokohta, sillä hän voitti Clásica de San Sebastián -kilpailun sekä Katalonian ympäriajossa niin kolme etappia kuin kokonais-, piste- ja mäkikilpailunkin. Kaudeksi 2005 hän siirtyi Phonak Hearing Systems -talliin ja lopetti ammattilaisuransa elokuussa 2006.


title: Aaltomittari

text: Aaltomittari ("Rheumaptera undulata") on mittareiden ("Geometridae") heimoon kuuluva perhonen.


title: Aaltomittari

text: Aaltomittarin siipien kärkiväli on 26,5–34,5 mm, naaras on keskimäärin koirasta suurempi. Siivet ovat kokonaan ruskehtavanharmaiden ja vaaleiden aaltojuovien halkomat.


title: Aaltomittari

text: Aaltomittari on levinneisyydeltään holarktinen, se esiintyy Euroopasta Aasiaan ja Pohjois-Amerikkaan. Suomessa esiintymisalue ulottuu Oulun korkeudelle saakka. Lentoaika Suomessa on yleensä kesäkuun lopulta heinäkuun puoliväliin, mutta yksittäishavaintoja voi olla kesäkuun alusta elokuun loppupuolelle.


title: Aaltomittari

text: Aaltomittari elää valoisissa lehti- ja sekametsissä, metsänreunoilla, puistoissa ja puutarhoissa. Sen lentoaika on yleensä iltahämärissä, mutta usein päivälläkin. Lentää yksitellen. Toukka elää yhteenkehrättyjen lehtien välissä. Laji talvehtii kotelona.


title: Aaltomittari

text: Toukka on polyfagi eli erikoistunut useisiin ravintokasveihin, niihin kuuluvat esimerkiksi koivut ("Betula"), pajut ("Salix"), metsähaapa ("Populus tremula"), pihlajat ("Sorbus"), hopeapensaat ("Elaeagnus") ja mustikka ("Vaccinium myrtillus").


title: Korpinportti

text: Korpinportti ("Raven’s Gate") on Anthony Horowitzin kirjoittaman "Viisi vartijaa" -fantasiakirjasarjan ensimmäinen osa, toinen osa on nimeltään Kylmä tähti. "Korpinportti" perustuu Anthony Horowitzin omaan aiempaan teokseen "The Devil’s Doorbell".


title: Korpinportti

text: Kirjan päähenkilö on 14-vuotias Matthew Freeman. Matt joutuu vaikeuksiin kun hänen ”ystävänsä” suostuttelee hänet mukaan varastamaan DVD-levyjä varastorakennuksesta. He jäävät kiinni, ja varastorakennuksen vartija haavoittuu pahasti.


title: Korpinportti

text:
Alaikäisyydestään johtuen hän ei joudu vankilaan, vaan hänet lähetetään kasvattiperheeseen Englannin maaseudun pikkukylään. Pian selviää että vankila olisi ehkä ollutkin paljon parempi paikka kuin tuo pikkukylä, sillä siellä vaikuttaa olevan jotain pahasti pielessä.
Kaikki pakoyritykset epäonnistuvat. Kun sitten eräissä yhteyksissä tulee esiin sana Korpinportti, alkaa Matt kinnostua. Matt aikoo selvittää mitä Korpinportti tarkoittaa ja samalla hän yrittää edelleen päästä karkuun vaaralliseksi muuttuneesta kylästä. Kumpikin tehtävä vaikuttaa lähes mahdottomalta, sillä kehenkään ei voi luottaa.
Matt etsii apua lehden toimituksesta ja tapaa Richard Colen.


title: Korpinportti

text: Matt lähtee Yorkkiin Richarin kanssa, jossa he puhuvat nexusen jäsenen Susan Ashwoodin kanssa.


title: Korpinportti

text: Matt ja Rihchard päätyvät museoon, jossa dinosaurukset hyökkäävät heidän kimppuun. Matt siepataan ja Richard jää museoon.


title: Korpinportti

text: Matt viedään ydinvoimalaan jonne myös Richard on tuotu. Yhdessä he onnistuvat pääsemään pakoon ja estämään vanhojen paluun.


title: Schönebergin raatihuone

text: Schönebergin raatihuone () on hallintorakennus Berliinissä, Schönebergin kaupunginosassa John-F.-Kennedy-Platzin laidalla. Rakennus tunnetaan parhaiten toimimisestaan Länsi-Berliinin kaupungintalona vuosina 1949–1991. Nykyään sitä käyttää Tempelhof-Schönebergin alueen hallinto.


title: Schönebergin raatihuone

text: Nykyinen raatihuone rakennettiin vuosien 1911 ja 1914 välisenä aikana tuolloin itsenäisenä kaupunkina toimineelle Schönebergille. Sen suunnittelivat arkkitehdit Peter Jürgensen ja Jürgen Bachmann. Vuonna 1920 Schönebergistä tuli osa Berliiniä ja raatihuonetta alkoi käyttää Schönebergin hallintoalueen ("Bezirkin") hallitus.


title: Schönebergin raatihuone

text: Toisessa maailmansodassa Schönebergin raatihuone kärsi vaurioita ja sen torni rakennettiin uudelleen arkkitehti Kurt Dübberin piirustusten pohjalta. Maailmansodan jälkeen Berliini jaettiin Itä- ja Länsi-Berliiniin. Berliinin raatihuone jäi Itä-Berliinin puolelle, jolloin Länsi-Berliinin kaupunginhallinto otti käyttöön Schönebergin raatihuoneen. Vuonna 1950 rakennuksen kellotorniin asennettiin ”vapaudenkello” ("Freiheitsglocke") Yhdysvaltain kansan lahjana Berliinille.


title: Schönebergin raatihuone

text: Yhdysvaltain presidentti John F. Kennedy piti Schönebergin raatihuoneella 26. kesäkuuta 1963 kuuluisan "Ich bin ein Berliner" -puheensa. Saman vuoden marraskuussa Kennedy murhattiin. Raatihuonetta vierustava Rudolph-Wilde-Platz nimettiin kolme päivää murhan jälkeen John-F.-Kennedy-Platziksi.


title: Schönebergin raatihuone

text: Saksan jälleenyhdistymisen jälkeen yhdistyneen Berliinin hallinto siirtyi Berliinin raatihuoneelle, ja Schönebergin raatihuonetta alkoi jälleen käyttää Schönebergin hallintoalueen hallitus. Vuoden 2001 alueuudistuksessa Schönebergin ja Tempelhofin hallintoalueet yhdistettiin. Schönebergin raatihuoneesta tuli yhdistyneen Tempelhof-Schönebergin alueen hallintopaikka.


title: Viktor Kurentsov

text: Viktor Kurentsov (s. 15. huhtikuuta 1941) on entinen neuvostoliittolainen painonnostaja ja olympiavoittaja.


title: Viktor Kurentsov

text: Kurentsov oli painonnoston keskisarjan (alle 75 kg) maailmanennätysmies osallistuessaan Tokion 1964 olympialaisiin. Kisoissa hän hermoili ja sai vain neljä yhdeksästä suorituksestaan onnistumaan. Hänen lopputuloksensa 440 kg riitti hopeaan Tšekkoslovakian Hans Zdražilan sivuttua maailmanennätystä 445 kg. Kurentsov punnersi 135 kg, tempasi 130 kg ja työnsi 175 kg.


title: Viktor Kurentsov

text: Méxicon 1968 olympialaisissa Kurentsov osasi jo rentoutua. Nostojensa välillä hän makaili takahuoneessa lueskellen Tolstoita. Kilpailussa hän punnersi 152,5 kg, tempasi 135 kg ja työnsi maailmanennätyksen 187,5 kg. Vaikka yhteistulos 475 kg jäikin 7,5 kiloa alle hänen maailmanennätyksensä, voitti hän kultaa ylivoimaisella 20 kilon erolla Japanin Masashi Ouchiin.


title: Viktor Kurentsov

text: Viktor Kurentsov voitti maailmanmestaruuden neljästi ja Euroopan mestaruuden seitsemän kertaa.


title: Vimmu

text: Vimmu eli Vimmunkulma on Pälkäneellä sijaitseva kylä, joka maarekisterissä kuuluu Onkkaalan ja Kukkolan kylään. Vimmu sijaitsee noin yhdeksän kilometrin etäisyydellä Pälkäneen kirkonkylästä Onkkaalasta Aitoon ja Luopioisten suuntaan.


title: Vimmu

text: Vimmu-nimen taustalla lienee lisänimi Finbo, joka on merkitty vuoden 1557 maakirjaan Kuulialan kylän talolliselle Mikko Laurinpojalle. Hänen poikansa Matin kohdalla lisänimi on muuntunut vuoteen 1615 mennessä muotoon Vimbunen, josta arvellaan Vimmun nimen johtuneen.


title: Vimmu

text: Juhani Syrjän neliosaisen Juho-romaanisarjan (1998–2003) kertojaminä on kirjailijan isä, Vimmusta lähtöisin ollut Juho Syrjä. Varsinkin romaanisarjan ensimmäisessä osassa, vuoteen 1918 sijoittuvassa teoksessa "Juho 18" käsitellään Vimmun ja muun Pälkäneen tapahtumia.


title: Syyteharkinta

text: Syyteharkinta on viranomaisen tekemä toimenpide, jossa ratkaistaan nostetaanko henkilöä vastaan syyte vai ei. Syyteharkinnassa viranomainen saattaa näkemyksensä kirjalliseen muotoon, syytteeksi tai syyttämättäjättämispäätökseksi.


title: Syyteharkinta

text: Brittiläisperäisissä common law -maissa syyteharkinnan suoritti perinteisesti grand jury -niminen elin. Tästä on pääosin luovuttu, mutta Yhdysvalloissa se on edelleen käytössä.